
XTetta litla kver er svo til komið, að stúdentum 
í Kaupmannahöfn þótti ekki illa eiga við að sýna eitt- 
hvert lífsmark við aldamótin. Þeir sáu það reyndar, 
að það yrði þeim ókleyft að gera út minníngarrit, sem 
sómdi svo merkum atburði; til þess hefði þurft mikinn 
undirbúníng og svo allmikinn fjárkost. Að leggja út í 
margra hundraða króna kostnað sáu þeir sjer ekki fært, 
enda óvíst hvort mikil bók og dýr seldist svo, að hún 
bæri sig, þótt ekki væri f^rr en seint og síðar meir. Var 
því ráðið að láta prenta svo sem 6 — 8 arka kver, með 
ritgjörðum, er kynnu að vera á takteinum. Kverið er 
lítið, en vonandi, að það afii sjer vinsælda. Það er 
ekki til þess ætlast að það láti mikinn, en ber ofur- 
auðmjúklega að dyrum. Efnið stendur nokkuð í sam- 
bandi við stúdenta hjer eins vegar, og hins vegar er 
það um sum framfaramál vorra daga (stjómmál, kennslu- 
mál). Þýddu kvæðin eru fjarsóttust. En þau mega 

vel vera með sem sýnishom af tryggð íslendínga við 
allt sem gamalt er og gott, og svara líka til tilrauna 
vorra daga, að sýna mönnum bókmenntir fomþjóða 
(Grikkja, Rómveija) í þýðíngum, einkum vegna þess, 
að kunnáttunni í fommálunum og lestri frumritanna fer 
alltaf aftur af eðlilegum orsökum. 

Kaupmannahöfn, fyrir hönd stúdentafjelagsins 

Agúst Bjarnason. BjaMÍ Jónsson. 

Finnur Jónsson. 

Stj órnarskipunarmálið 
á 19. öldinni. 



Ofurstutt yfirlit. 

E/f lýsa ætti stjórnarskipun Islands á 19. öld- 
inni, þeim breytíngum, sem hún hefur tekið, og öUu 
því starfi, þrefi og þjarki, sem breytíngarnar hafa 
kostaö, þá yrði það lángt mál. I þessari stuttu rit- 
gjörðviljeg aðeins drepa á nokkur aðalatriði — 
meira er eigi hægt — og minnast lítið eitt á hlut- 
töku Islendínga í Kaupmannahöfn í stjórnar- 
skipunarmálinu. Pykir það vel hlýða í riti eins og 
þessu, einkum þar sem flestar hinar helstu nýjúngar 
í stjórnarskipunarmálinu á þeim tíma, sem hjer ræöir 
um, hafa átt upptök sín að rekja til Kaupmannahafnar. 

I. 
Framan af öldinni grúf ði einveldi yfir íslandi svo 
sem yfir öðrum löndum Danaveldis. Konúngurinn var 
einvaldur. Hann hafði löggjafarvald, framkvæmdar- 
vald og dómsvald, en þó bar eigi mikið á persónu- 
legri stjórn hans. Málefnum íslands var stjórnað af 

stjórnarráðunuin í Kaupmannahöfn, einkum Kancellí- 
inu og Rentukammerinu. Kancellíiö haföi dóms- 
mál, lögreglumál og kirkju- og kennslumál undir sjer^ 
en Rentukammeriö öU atvinnumál og skattamál. 

AUir þeir menn, sem sátu í ráöum {ykollegier^) 
þessum, áttu atkvæöisrjett og var það andstætt þvíy 
sem nú er í ráðaneytunum. Málin voru því rædd 
ítarlegar, en nú er tíðkað, og var það kostur og 
tryggíng gegn því, að eigi væri beitt gjörræði. En 
hins vegar fylgdi stjórnaraðferð þessari sá ókostur, 
að allt gekk mjög seint og óskilmerkilega. Kom þetta 
eigi síst fram í íslenskum málum, því bæði voru 
menn ókunnugir öllu á Islandi og samgöngurnar voru 
litlar milli landa. Brjefaduggan fór á vorin frá ís- 
landi og kom aftur á haustin, og lá svo um veturinn 
í Hafnarfirði. 

Fjárhagur Islands var þá sameinaður fjárhag 
Danmerkur. Óregla og ruglíngur var á allri fjár- 
hagsstjórn ríkisins; eingin áætlun um fjárhaginn nje 
fjárlög voru samin fyrirfram. Reikníngsskil voru gerð 
eftir á og urðu þau oft svo lángt á eftir tímanum að 
árum skifti. 

011 sú stjórn, sem var innanlands, var embættis- 
mannastjóm; eingar »nefndir« og eingin >ráð« voru 
til, og alþíngi var afnumið meö öllu ; eigi heldur var 
nein umræða á meöal landsmanna um málefni lands- 

ins. Pjóöin hugsaöi eigi um neitt slikt, en svaf og 
treysti »landsfööurlegri umhyggju* konúngsins. I 
broddi embættismanna stóö stiftamtmaöur, er einnig 
var amtmaður yfir Suöuramtinu, og amtmennirnir tveir. 
Peir höfðu mest vald á Islandi og voru þeir eins og 
smájarlar hver í sínu ríki. Amtmennirnir áttu bein við- 
skifti við stjórnarráðið í Kaupmannahöfn og meira vald, 
en amtmenn hafa nú ; hins vegar höfðu þeir að stift- 
amtmanninum meðtöldum miklu minna vald en lands- 
höföíngi hefur nú, en stjórnarathöfninni var þannig 
farið, að þeirra gætti mikið að tiltölu. 

AUt, sem fór milli stjórnarráðanna og embættis- 
manna og annara manna á íslandi, gekk í gegnum 
hendur amtmannanna, nema um kirkjumál væri að 
ræða; — þá kom biskup í stað amtmannanna, eða 
stiftsyfirvöldin (stiftamtmaður og biskup), ef þau áttu 
að fjalla um málin. — Ef stjórnarráðin vildu taka í 
lög einhver ný lög eða nýmæli á íslandi, þá þurftu þau 
eigi annað en láta lesa hin nýju lög upp i landsyfirrjett- 
inum. Gerðu þau það framan af öldinni venjulega að 
öUum íslendíngum fornspurðum, en eftir 1820 tóku 
þau að ráðfæra sig við helstu embættismenn landsins 
um lög, sem voru gefin handa Danmörku og eigi 
þótti sjálfsagt að lögleiða óbreytt á íslandi. Kancellíið 
ritaði þá til amtmannanna og leitaði álits þeirra og 
Ijet þá spyrja um álit annara embættismanna, einkum 

1* 

biskups og yfirdómaranna og sýslumanna, áöur en 
þeir svöruðu stjórnarráðinu. Leiö þá lángur tími áöur 
en tillögur þeirra kæmi til stjórnarráösins, og svo 
þegar þær loksins komu, þá kom hver tillagan sitt 
úr hverju horni, svo stjórnarráðunúm lá nærri við aö 
drukna í tómum tillögum. Ekkert færi var fyrir menn 
á íslandi að bera sig saman um málin, og því voru 
tillögurnar oft svo sundurleitar og andstæðar hver 
annari, aö stjórnarráðin vissu eigi eftir hverju skyldi 
fara og sáu eigi út úr öUum glundroðanum. Varð þá 
oft eigi neitt úr neinu, og stjórnarráðin vildu eigi 
innleiða neina rjettarbót, nema allir væru með henni. 
Til þess að ráða bót á þessu stakk Grímur 
Jónsson amtmaður upp á því við stjórnina, að ís- 
lenskir embættismenn ættu stundum fund með sjer 
til þess að bera saman skoðanir sínar og ræða mál- 
efni þau, sem stjórnin legði fyrir þá. Á þann hátt 
gætu þeir komist að sameiginlegri niðurstöðu, um 
hvað gagnlegast væri, og sent síðan stjórninni sam- 
eiginlegt álit sitt. En þessari viturlegu tillögu sinnti 
Kancellíið alls ekki. 

II. 
Litlu eftir júlíbyltínguna á Frakklandi 1830 og 
frelsishreifíngarnar þá víösvegar um Evrópu fóru ein- 
staka menn fyrst að hugsa nánar um ofurlitlar breyt- 

íngar á stjórnarskipulaginu á Islandi. Frelsishreifíngar 
þessar voru orsökin til þess að Friðrik 6. gaf út til- 
skipun 28. maí 1831 um aö tvö ráðgefandi fulltrúa- 
þíng skyldi setja á stofn í Danmörku, annað handa 
Jótum, en hitt hahda Eydönum. ísland átti að taka 
þátt í þíngi Eydana, og konúngur skipaði þá um 
haustið Kancelliinu að spyrja amtmennina á íslandi, 
hvernig þeir álitu að auöveldast væri fyrir Island aö 
taka þátt í fulltrúaþíngunum í Danmörku; áttu þeir 
og að leita álits annara vitra manna á íslandi um 
þetta, einkum embættismannanna. 

Krieger stiftamtmaður bar mál þetta undir hina 
helstu embættismenn í Suðuramtinu og einn jarð- 
eiganda, og eins leitaði Grímur amtmaður Jónsson 
álits embættismanna nyrðra og eystra; en Bjarni 
amtmaöur Thorsteinsson bar eigi málið upp við 
embættismenn í amti sínu vegna þess, hve tíminn var 
naumur, áður en svara skyldi Kancellíinu. Ýmsir af 
embættismönnum þeim, sem fengu að segja álit sitt 
um mál þetta, tóku því með fögnuði, ekki af því, að 
þeir vildu senda fulltrúa til Danmerkur, heldur af því, 
að nú gerðu þeir sjer von um, að tækifæri fengist 
til þess að endurreisa alþíngi. Fremstur í flokki 
þessara manna var Bjarni yfirdómari Thórarensen, 
og lögðu þeir til að ráðgefandi samkoma væri stofnuð 
í landinu sjálfu og hún kysi mann af sinni hendi til 

þess aö fara utan með álit sitt. En nokkrir aftur á 
móti kæröu sig eigi um neitt þíng, og voru í þeirra 
flokki fremstir þeir menn, sem máttu sín mest hjá 
stjórninni, Krieger stiftamtmaöur og Bjarni amtmaður 
Thorsteinsson. 

Frelsishreifíngarnar 1830 höfðu allmikil áhrif á 
hugi íslenskra námsmanna í Kaupmannahöfn, svo 
ýmsir þeirra tóku að hugsa um hag íslands og mál- 
efni þess. Pá var Baldvin Einarsson þar fremstur 
i flokki og ritaði hann um haustið 1831, er hann hafði 
lokið prófi, bæklíng á dönsku um fulltrúaþíngin aö 
því er Island snerti. Kom bæklingur sá út á útmán- 
uðum þá um veturinn, þá er Holstein greifi hafði 
látið þá skoðun í Ijós í ritgjörð einni um fulltrúaþíngin, 
að líklega mundi rjett að láta ísland eiga þíng fyrir sig, 
af því ásigkomulag þess, stjórnaraðferð, lög og lög- 
venjur væri svo frábrugöið því, sem er í Danmörku. 

Haldvin lagði til, að ísland fengi þíng fyrir sig, 
ráðgefandi fuUtrúaþíng á Píngvelli, og skýrði þaö 
mál vel í bækh'ng sínum. I 4. árgángi af »Armann 
á alþíngic, er kom þá út um sumarið (1832), skýrði 
hann einnig málið fyrir löndum sínum. Danskur 
maður, sem ritaði um bæklíng Baldvins, fjellst alveg 
á skoðun hans, og fleiri Danir t. a. m. prófessor Jens 
Möller og Orla Lehmann lýstu yfir sömu skoðun á 
prenti. 

23. mars 1832 skipaði konúngur 35 af hinum vitr- 
ustu mönnum að íhuga um sumarið, hvernig haganleg- 
ast væri að heyja fulltrúaþíngin og kjósa menntilþeirra. 
Voru í nefnd þessa skipaðir fyrir hönd íslands leyndar- 
skjalavörður Finnur Magnússon og Moltke greifi, 
sem hafði verið stiftamtmaður á íslandi. Snemma um 
sumarið komu svör og álit embættismanna úr Suður- 
amtinu, og amtmannsinsúrVesturamtinu, en álitsskjölin 
úr Norður- og Austuramtinu komu eftir 4. júní, þá er 
Kancellíið skýrði konúngi frá álitsskjölunum að sunnan 
og vestan. Póttu þau lúta að því, að embættismennirnir 
á íslandi hefðu ekkiþóttstgetafundið hentug kosníngar- 
lög handa íslandi. Hins vegar getur Kancellíið þess, 
að íslendíngar geti eigi óskað eftir, að mál þeirra verði 
lögð undir umræðu og úrslit á því þíngi, þar sem 
meiri hlutinn lítið eða ekkert þekkir til landsins eða 
ásigkomulags þess, eða til hugsunarháttar landsmanna 
eða til vilja þeirra. Pað getur þess einnig, að mik- 
inn fjölda Islendínga mundi lánga til að endurnýja 
samkomur þær meðal embættismanna og annara, sem 
haldnar voru á Píngvelli við Öxará einu sinni á ári 
þángað til árið 1800 og hjetu alþíngi. Pessum sam- 
komum vildu menii nú breyta og gjöra að regluleg- 
um ráðstefnuþíngum, þar sem menn úr landinu, er til 
þess væru kosnir, hefði mál landsins til umræðu og 
úrslita. En Kancellíið vildi þó eigi leggja það til, 

að þíng yrði stofnað á íslandi. Konúngur ákvað þá, 
að Island skyldi eiga þrjá fulltrúa á fuUtrúaþíngi í 
Danmörku og að hann veldi þá sjálfur þángað til 
landið hefði eignast hæfileg kosníngarlög. Paö kom 
fyrir ekki þótt þeir Finnur Magnússon og Moltke 
mæltu sterklega fram með því í þrjátíu og fimm manna 
nefndinni, er ræddi málið í júlí og ágúst, að Island 
fengi þíng sér í lagi. 15. maí 1834 gaf konúngur út 
lög um fulltrúaþíngin og ákvað, að ísland skyldi nú 
eiga tvo, en Færeyjar, sem hafði eigi verið áður 
getið, einn fuUtrúa á þíngi Eydana, og þannig fjekk 
Island tvo fuUtrúa á þínginu í Hróarskeldu 1835. 
Baldvin Einarsson var nú andaður og íslendíngar 
heima á Fróni hreifðu sig; hvergi fyr en 1837. Pá 
»vöknuðu Islendíngar fyrst« segir Jón Sigurðsson; 
»þá komu tvær bænarskrár, önnur að norðan en önnur 
að sunnan, og höfðu flestir heldri menn skrifað undir 
þær; var konúngur þar beðinn um fuUtrúaþíng í land- 
inu sjálfu, og sýnt með rökum, hversu nauðsynlegt 
það væri, ef tilgángi konúngs ætti að verða fram- 
gengt á Island; eiga þeir kammerráð Páll Melsteö 
og Bjarni amtmaður Thorarensen hinar mestu þakkir 
skyldar af landsmönnum fyrir það, að þeir gjörðust 
oddvitar þess máls, og óttuðust eigi hindurvitni það, 
að konúngur mundi reiðast eða stjórnarráðin, þó 
Islendíngar beiddu konúng að líta á rjettindi þeirra 
og gagn í svo mikilvægu máli«. 

Jeg hef einúngis sjeð bænarskrá þá, sem Páll 
Melsteð ritaði og gekkst fyrir að send væri. Barden- 
fleth stiftamtmaður sendi hana utan, en Bjarni Thor- 
arensen hefur að sjálfsögðu sent utan bænarskrána 
af Norðurlandi. Bardenfleth lagði til, að helstu em- 
bættismenn landsins ættu fund með sjer í Reykjavík, 
eins og Grímur Jónsson haf ði lagt til áður, og mælti 
vel fram með því við Kancellíið og styrkti hann 
bænarskrá íslendínga á þann hátt. Ur þessu máli 
skar konúngur svo 22. ágúst 1838, að 10 helstu em- 
bættismenn landsins skyldu eiga fund í Reykjavík 
1839 og síðan annaðhvort ár, undir stjórn og forsæti 
stiftamtmanns. Skyldu þeir ræða þau mál, sem 
stjórnarráðin legði fyrir þá eða nefndarmenn bæri 
upp, en eigi máttu þeir taka til umræðu bænarskrár 
utannefndarmanna, nema því að eins, að nefndarmaður 
bæri þær upp í nafni sínu. 

Pótt ýmsir miklir annmarkar væru á fyrirkomu- 
lagi nefndarfunda þessara, var það samt stórum betra 
en ekkert að fá þá, einkum af því að nefndarmenn 
allir beiddust þess að prenta mætti skýrslu um að- 
gjörðir þeirra ; var með því ráðin bót á því að fund- 
irnir voru haldnir innan luktra dyra. Sumarið 1839 
ihugaði embættismannanefndin frumvarp til laga um, 
hvernig haga skyldi til um kosníngar á Islandi til 
fulltniaþíngs í Hróarskeldu, en hún gat eigi búið til 

nein hentug kosníngarlög um þaö. Benti því nefndin 
á meö hógværlegum rökum, aö Islandi gæti aðeins 
oröiö gagn aö fuUtrúakosníngum, ef samkoman væri 
í landinu sjálfu. Friðrik 6. vildi þó eingu breyta, en 
hann andaöist3.desbr. 1839. Kom þá til ríkis Kristján 
8., og var hann miklu vitrari maður en formaður hans. 
Um þessar mundir var orðin mikil breytíng á ís- 
lenskum námsmönnum í Kaupmannahöfn. I hóp þeirra 
höfðu oft verið ýmsir mjög nýtir menn. Peir höfðu 
fundið til niðurlægíngar þjóðar sinnar, en allt stjórnar- 
ástandið lagði svo sterk bönd á menn, að einginn 
fjekk hreift sig, og einginn sá nein ráð til þess að 
bæta úr ástandinu, sem varla var heldur von, eins 
og þá stóð á. Við frelsishreifíngarnar 1830 fóru 
menn fyrst að vakna til pólitískrar umhugsunar í 
Danmörku, og sá frelsisneisti, sem kviknaði þá í brjóst- 
um íslenskra námsmanna, slokknaði ekki aftur, þótt 
foríngi þeirra fjelli frá, þar sem Baldvin var. Góðir 
nýir menn komu í hópinn heiman frá Islandi, er aðrir 
fóru heim. 1 835 byrjuðu nokkrir íslenskir námsmenn að 
gefa út tímaritið Fjölni til þess að vekja þjóðernistil- 
finníngu manna og ættjarðarást og hreinsa túngu vora. 
Pá var og sá maður kominn í stúdentahópinn íslenska, 
er gerðist foríngi þeirra, þá er fór að dofna yfir Fjölni, 
og síðar varð forvígismaður íslendínga í allri frelsis- 
baráttu þeirra, og ágætastur varð allra íslendínga á 

19. öldinni. Paö var Jón Sigurðsson. Fá íslend- 
íngar seint fullþakkað honum allt hans starf, og á 
þessum tímum fá þeir eigi gert þaö á annan hátt 
betur, en að lesa vel og rækilega hinar ágætu rit- 
gjörðir hans um málefni Islands, ekki síst um stjórnar- 
skipunarmálið, í Nýjum Fjelagsritum og Andvara, og 
reyna að efla hag landsins og frelsi sem best. I jafn- 
stuttri ritgjörð, sem þessi er, er ómögulegt að lýsa 
sem skyldi starfi hans og hluttöku í stjórnfrelsisbar- 
áttu Islands, en þess skal þegar getið, að hann tók 
snemma að rannsaka sögu Islands af miklu kappi og 
hjelt þeim rannsóknum áfram á meðan honum entist 
aldur til. Einginn maður hefur rannsakað jafnmikið 
og hann skjalasöfn stjórnarinnar frá eldri og ýngri 
tímum, og einginn hefur heldur aflað sjer svo djúprar 
og víðtækrar þekkíngar á málefnum Islands sem hann. 
Og þekkíng hans varð Islandi að meira gagni en 
þekkíng annara manna, af því að hugur hans var svo 
hreinn, að hann hjelt ávallt því einu fram, sem hann 
vissi sannast og rjettast, og hann ætlaði farsælast 
fyrir fósturland sitt, en leit aldrei á hitt — eins og 
mörgum er títt — hvað best mundi borga sig fyrir 
sjálfan hann. Ekkert fjekk freistað hans. Hugur hans 
var líka svo styrkur og prúður, að hann þorði ávallt 
að taka til máls og tala máli sannleikans og rjett- 
lætisins, eins og hann best kunni. Fyrir því varð 

æfistarf hans göfugra og merkara, þýöíngarmeira og 
alfarasælla, en annara landa hans. Einginn hefur á 
síðari öldum vakiö íslendínga til umhugsunar, fram- 
kvæmda og manndáðar sem hann. 

Skömmu eftir að Kristján 8. var sestur að ríkis- 
stjórn, færðu Islendíngar í Kaupmannahöfn, bæði lærðir 
menn og kaupmenn, honum heillaósk sína og tjáðu 
honum um leið helstu óskir sínar og vonir. Um 
landsstjórnina báru þeir þá ósk fram, að reyndir og 
skynsamir Islendíngar ætti í landinu sjálfu að taka 
hlutdeild í að ráðgast um málefni þjóðarinnar og í 
stjórn þeirra. Er einginn efi á því, að Jón Sigurðs- 
son hefur átt mestan þátt í þessu, og hann var hvata- 
maður þess að íslenskir námsmenn í Kaupmannahöfn, 
eldri og ýngri, hugsuðu nú meira um málefni Islands 
og velferð, en nokkru sinni áður. 

Pá er leið á veturinn varð það hljóðbært, að 
málið um fulltniakosníngu á íslandi til Hróarskelduþíngs 
væri búið undir konúngs úrskurð og hjeldu Islend- 
íngar þá fund og rituðu grein á dönsku, er prentuð 
er 20. mars í »Föðurlandinu«, og leiddu þar ástæður 
að því, að nauðsyn væri að Islendíngar fengju full- 
trúaþíng sjer í lagi, og sýndu, að það hefði vakað 
fyrir embættismannanefndinni í Reykjavík, er hún 
fjallaði um kosníngarlagamálið. Finnur Magnússon 
gerði það, sem hann mátti, til þess að mál þetta 

mætti fá sem heppilegastan framgáng. 20. maí 1840 
lagði konúngur úrskurö á málið og ákvað, að em- 
bættismannanefndin í Reykjavík skyldi um sumarið 
1841 íhuga, hvort ekki mundi vel til fallið að setja 
ráðgjafaþíng á Islandi og hvernig því skyldi fyrir 
komið. A þessu þíngi skyldu menn hafa alla hina 
sömu sýslu og á hinum öðrum fulltrúaþíngum. 
Nefndarmenn áttu sjer í lagi að hyggja að því, hvort 
eigi væri rjettast að nefna fulltrúaþíngið alþíng, og 
eiga það á Píngvelli, eins og alþíng hið forna, og 
laga eftir þessu forna þíngi svo mikið sem verða mætti. 

Pannig ákvað Kristján 8. að veita fslendíngum 
alveg sömu rjettindi og Sjálendíngum eða Jótum. 
Sumarið eftir ræddi embættismannanefndin um stofnun 
alþíngis og það sumar byrjuðu Ný Fjelagsrit að 
koma út. Var aðalritgjörðin í þeim þá um alþíng á 
Islandi eftir Jón Sigurðsson og var þá mál þetta rætt 
með allmiklum áhuga meðal hinna nýtustu Islendínga. 
Islendíngar í Kmhöfn með Jóni Sigurðssyni í broddi 
fylkíngar lágu þá heldur eigi á liði sínu; þeir sendu 
ávarp á þessum árum til konúngs, brjef til fulltrúa 
sinna á Hróarskelduþíngi, er fjallaði um málið, og til 
þíngmanns Balthazar Kristensens, er var allra 
manna vinveittastur íslandi á því þíngi. 

I svo stuttu máli má eigi fara nánar út í þetta. 
Alþíngi var stofnað að nýju með tilskipun frá 8. mars 

1843. Pótt þaö hefði einúngis ráðgjafavald, var það 
þó mikil rjettarbót, því nú átti að leggja fyrir það -hver 
þau lög, er lögleiða skyldi á íslandi, og mátti því 
eigi framar setja dönsk lög á Islandi að landsmönn- 
um fornspurðum, ef rjett væri að farið. 

III. 
Árið 1848 gekk sterkari frelsisalda yfirEvrópu en 
nokkru sinni fyr eða síðar, og náði ylgjan norður til Is- 
lands. Pá varð höfðíngjaskifti í Danmörku og seldi hinn 
nýi konúngur Friðrik sjöundi einveldið sjer af hendi. 
Pá hófst sá ágreiníngur um landsrjettindi íslands og 
stjórnarskipulag þess, sem síðan hefur haldist miUi 
dönsku stjórnarinnar annars vegar og Islendínga hins 
vegar. Jón Sigurðsson lýsti 1874 ágreiníngi þessum 
í fám orðum þannig: »Danir vilja bjóða tvo kosti, 
annaðhvort að Island verði innlimað í Danmörku, eða 
að öðrum kosti verði því stjórnað sem nýlendu. ís- 
lendingar vilja hvorugan þenna kost, en þeir vilja að 
samband Islands við Danmörku sje byggt á jafnrjetti 
og frjálsu sjálfsforræði í vorum eigin efnum, á líkan 
hátt og skipað er til í Gamla sáttmála, með þeirri 
breytíng einni, sem nauðsyn tímans og ásigkomulag 
leiðir með sjer. Sá rjettur, byggður á hlutarins eðli, 
sem Kristján konúngur hinn áttundi veitti oss í sam- 
bandi við aðra þegna sína, þegar hann stofnaði 

alþíng, er oss fullkomin heimild fyrir þessari kröfu 
vorri«. 

A PíngvöUum var haldinn fundur 5. ágúst 1848, 
og sendu menn þaðan og síöan úr flestum sýslum 
landsins bænarskrár um þjóöþíng út af fyrir sig og 
um sömu rjettindi, sem bræöur vorir í Danmörku fá 
aö njóta, og má lesa um svar konúngs og mál þetta 
í fyrsta ári Andvara. Hjer skal þess aðeins getiö, 
aö veturinn eftir samdi Jón Sigurösson fyrstur manna 
aöalatriöin í nýrri stjórnarskipun handa íslandi, er 
sniöin væri eftir þörfum þess og landsjettindum, og 
komu þau á prent í Nýjum Fjelagsritum áriö eftir; 
eru þau svo í stuttu máli: 

1. Stjórnarathöfn öU hafi aðsetur sitt á Is- 
landi sjáJfu og því þurfi landsstjórn innanlands. Eigi 
færri en þrír menn hafi hana á hendi og fuUt vald 
til að greiða úr landsstjórnarmálum að svo miklu 
leyti sem ekki þykir nauösyn á að þau gángi til 
konúngs úrskurðar. Alþíngi fái öll þau rjettindi, sem 
þjóðþínginu eru veitt, til að líta eftir hversu stjórnar- 
athöfnin fer fram, og fjárveitíngarvald. 

2. Löggjafarvald sje hjá alþíngi og konúngi í 
sameiníngu. 

3. Hjer af leiðir, að ísland þarf einga hlutdeild 
að eiga í ríkisþíngi Dana, en það hafi erindisreka 
(ráðgjafa) í Kaupmannahöfn, sem hafi fulla ábyrgð 

fyrir konúngi og þjóðinni, til þess að bera fram ís- 
lensk mál til konúngs úrskurðar og sjá um gagn og 
rjettindi Islands í almennum ríkismálefnuni. 

4. Aðalgrundvallarregla sambandsins millum ís- 
lands og Danmerkur sje jafnrjetti, og því sami rjettur 
og sömu skyldur á íslendíngum og Dönum að tiltölu 
í almennum ríkismálum. 

Petta hafa siöan verið aðalatriðin í stefnuskrá 
heimastjórnarmanna í stjórnarskipunarmálinu, því fs- 
lendíngar fjellust þegar á þetta og sömdu stefnuskrá 
sína fyrir þjóðfundinn 1851 eftir þessu. 

Á þjóðfundinum Ijet stjórnin í Ijós fyrst stefnu- 
skrá sína í stjórnarskipunarmálinu. Pá lagði Trampe 
greifi af hennar hendi fram frumvarp til stjórnarskip- 
unarlaga handa Islandi og vildi stjórnin með frum- 
varpi sínu lögleiða dönsku grundvallarlögin (frá 5. 
júní 1849) á Islandi með öUu óbreytt, hvort sem þau 
ættu við eða ekki. Löggjafarvaldið skyldi vera hjá 
konúngi, en alþíngi einúngis hafa ráðgefandi vald í 
íslenskum málum, en ekkert atkvæði í málum, er 
snerti Danmörk (líkt og nú er lögþíngið í Færeyjum). 
Svo var skiftíngin á málunum eftir þessu. Latínu- 
skólinn í Reykjavík var t. a. m. talinn með dönsk- 
um málum. AUir æðri embættismenn á landinu voru 
einnig taldir danskir embættismenn og áttu að launast 
af ríkissjóði, er átti og að kosta latínuskólann. En í 

stað þessa áttu tekjurnar af landsjóðsjörðunum, nafn- 
bótaskattur og allir óbeinir skattar (þ. e. allar toll- 
tekjur), sem á yrðu lagðar, að gánga í ríkissjóðinn 
og ríkisþíngið átti að setja lög um þetta. ísland átti 
aftur á móti að fá beina skatta af landinu nema nafn- 
bótaskattinn, kosta hið ráðgefandi alþíngi og greiða 
laun þau og eftirlaun, sem eigi hvíldu á ríkissjóði 
(þ. e. hinna lægri embættismanna og starfsmanna). 

Pannig var stefnuskrá stjórnarinnar 1851 full- 
komin Hafnarstjórn yfir Islandi, eöa þaö sem sumir 
kalla nú valtýsku. 

Islendíngar vildu eigi líta við þessu, sem ekki 
var von, heldur komu þeir fram með frumvarp til 
stjórnarskipunarlaga samkvæmt stefnuskrá sinni. Pá 
sleit Trampe stiftamtmaður þjóðfundinum og Jón Sig- 
urðsson mótmælti því. 

Nú liðu 16 ár, áður en stjórnarskipunarmáliö var 
lagt fyrir alþíngi. Ástæðan til þess var sú, að 
stjórnin vildi eigi sinna því lánga lengi, þótt hún 
væri beðin þess af þíngi og þjóð hvað eftir annaö. 
1857 bað alþíngi um að það fengi veitíngarvald í 
fjármálum íslands, en því var eigi sinnt fyr en 
fjárlaganefnd fólksþíngsins hvað eftir annað hafði látið 
í Ijós þá ósk, að fjárhag Islands yrði komið i' betra 
horf og alþíngi fengi yfirráð yfir tekjum landsins og 
gjöldum. 20. septbr. 1861 skipaði konúngur fimm 

manna nefnd, 3 Dani og 2 íslendínga, til þess a6 
athuga fjárhagsmálið, og loksins var lagt fyrir alþíngi 
1865 frumvarp til laga um nýtt fyrirkomulag á fjár- 
hagssambandinu milli Islands og konúngsríkisins. Ef 
alþíngi hefði þá gefiö eftir í öUum fjár- og endur- 
gjaldskröfum úr ríkissjóði, eru mestu líkindi til þess, 
aö ísland hefði fengið miklu betri stjórnarskrá en 
raun varð á, því þá hefði mátt komast hjá því, aö 
stjórnarskipunarmálið hefði verið dregið undir áhrif 
rikisþíngsins, er þab ræddi fjárskilnaðarmálið og end- 
urgjaldskröfur Islendínga 1868. Landsþíngið meö 
Orla Lehmann fremstum í flokki spillti þá mjög fyrir 
því, að ísland fengi frjálslynda og fullnýta stjórnar- 
skipun. Pó er eigi víst að þetta hefði dugað, nema 
því að eins að alþíngi hefði getað gefið upp allt 
endurgjald úr ríkissjóði gegn því að Island fengi 
fuUt frelsi, því þá var fyrst algjörlega komið í veg 
fyrir það, að fjárhagsmálið kæmi til umræðu í ríkis- 
þínginu. En hins vegar er alþíngi full vorkunn á því, 
að það hjelt alvarlega fram endurgjaldskröfum sínum, 
því bæði vantaði það alla reynslu um það, hvort ís- 
land gæti staðist, ef endurgjaldið væri gefið eftir (sbr. 
greinar mínar »Ný aðferð í stjórnarskipunarmálinu« í 
Austra 1900), og svo hugðu margir, að stjórnin mundi 
draga íslendínga á lánginn með stjórnarskipunina, ef 
fjárhagsmálinu væri lokið fyr en stjórnarskipunar- 

málinu; haföi aöferö stjórnarinnar því miöur vakiö 
og alið þann grun. 

Árið 1867 var stjómarskipunarmálið lagt fyrir 
alþíngi og átti Hilmar Finsen góöan þátt í því. 
Vil eg nú vísa til ritgjörðar Jóns Sigurössonar í fyrsta 
ári Andvara, því hjer er eigi rúm til þess aö rekja 
máliö. Að eins skal þess getið, að nú stóð deilan 
með fullu fjöri um stjórnarskipun íslands til 1874. 
Fylgdu hinir konúngkjörnu þíngmenn dönsku stjórn- 
inni oftast að máli, og þó áttu stlmir þeirra stundum 
erfitt með það vegna sannfæríngar sinnar og gengu 
þá með hógværð á móti henni í ýmsum atriðum. 
Einstaka þjóðkjörnir þíngmenn voru líka stundum með 
stjórninni eða hinum konúngkjörnu. I móti voru flestir 
þjóðkjömir þíngmenn með forseta — svo var Jón 
Sigurðsson frá Kmhöfn kallaður venjulega á seinni 
ámm — fremstum í flokki, og þeim fylgdi allur þorri 
þjóðarinnar. Eftir þjóðfundinn hafði Jón Sigurðsson 
verið sjálfkjörinn foríngi allra íslendínga. 

Frá því að Jón Sigurðsson byrjaði að gefa út 
Ný Fjelagsrit 1841, var hann foríngi allra íslenskra 
námsmanna í Kmhöfn; fylgdu þeir honum jafnan að 
máli, nema Gísli skáld Brynjulfsson á seinni ár- 
um. Gísli var mjög gagntekinn af mælsku Orla 
Lehmanns og er varla efi á því, að hann hefur meðal 
annars haft nokkur áhrif á »pólitík« Gísla. 1869 

ritaöi Gísli Brynjúlfsson greinar um stjórnarmálefni 
íslands í »Föðurlandiö« og 1873 í Berlínga tíðindi. 
Greinar þessar eru endurskoðaðar og gefnar út í 
bókarformi 1889. Pær eru fróðlegar, enda var Gísli 
einhver hinn lærðasti maður í sögu íslendínga, þá er 
Jón Sigurðsson er frá talinn. Sumt er líka mjög vel 
sagt í greinum þessum, en sumt er þar, sem betur 
væri ósagt. I greinunum í Berlínga tíðindum Ijet 
Gísli þá tiUögu í Ijós, að stjórnarskipunarmáli íslend- 
ínga yrði ráðið til lykta með því, að íslendíngar fengju 
»sjerstakan ráðgjafa, er bæri ábyrgð fyrir alþíngi og 
ríkisþínginu í sameiníngu« og skyldi hann sitja í ríkis- 
ráðinu. Petta mun hafa verið í fyrsta sinn að nokkur 
Islendíngur kæmi fram með sjálfstæða tillögu, sem 
gengi í Hafnarstjórnarstefnuna, síðan Jón Sigurðsson 
hafði ritað stefnuskrá heimastjórnarmanna 1849. 
Stjórninni dönsku var nú orðið Ijóst, aö- hún þurfti alls 
eigi að gánga svo hart fram gegn frelsi íslands, eins og 
gert var á þjóðfundinum (1851), til þess að binda 
sjermál landsins undir æðstu yfirráð sín. Hún 
hafði 1871 valdboðið lög um stöðu íslands í ríkinu 
og það var því í raun og veru alveg nóg, að einn 
ráðgjafi í ríkisráðinu, sem væri launaður af 
dönsku fje og bæri ábyrgð fyrir ríkisþínginu 
og — einúngis á pappírnum — fyrir alþíngi, rjeði 
málefnum íslands. Tillaga Gísla var því eins og 

töluö út úr hjarta stjórnarinnar, en hins vegar vildu 
Islendíngar eigi líta viö henni, og þó ber þess aö 
gæta, aö eins og þá stóð á, var töluverö stjórnarbót 
að tiUögu Gisla. En Jón Sigurðsson og allur þorri 
íslendínga skildu tillögu Gísla rjett, og sáu að eigi 
væri meira stjórnfrelsis þá að vænta, ef þeir samþykktu 
hana. Sjerstaklega urðu allir námsmenn í Kaup- 
mannahöfn gramir Gísla lengi eftir þetta, og var 
mikið orð á þvi gjört, hve hörðum orðum tveir af 
þeim (Pórhallur Bjarnarson og Guðlaugur Guðmunds- 
son) eitt sinn á fundi í Kmhöfn höfðu farið um Gísla 
fyrir þessi afskifti hans af stjórnarskipunarmálinu. 

Árið 1873 leiddi alþíngi stjórnina með vara- 
tillögum sínum svo lángt sem þá var hægt. Púsund- 
árahátíðin gaf tækifæri til þess og árángurinn af allri 
baráttu Islendínga í stjórnarskipunarmálinu frá 1848 
var stjórnarskrá sú, er Island fjekk fyrir sjermál 
sín 5. janúar 1874. Pessi 25 ára barátta var eigi 
háð til einskis, því þótt Islendíngar fengju eigi þá 
stjórnarskrá, sem þeir höfðu samþykkt, og þótt ávext- 
irnir af baráttunni yrðu hvorki nærri eins miklir nje eins 
fagrir og Jón Sigurðsson og margir hinir bestu íslend- 
íngar með honum höfðu óskað, þá varð þó árángurinn 
eigi að síður bæði mikill og góður. Stjórnarskráin er hin 
lángbesta og lángmesta rjettarbót, sem íslendíngar 
hafa nokkru sinrti fengið, síöan þeir gengu undir vald 

Noregskonúnga; hún er í raun rjettri meira verö ein en 
þær allar til samans. Nú er algjörlega loku skotiö 
fyrir það, aö danska stjórnin geti þrengt upp á oss 
nokkrum lögum. Löggjafarvaldið er tið miklu leyti 
komiö í hendur Islendínga sjálfra og upptökin til 
flestra laga koma frá Islendíngum sjálfum, eigi aðeins 
til allra þeirra lagafrumvarpa, sem einstakir þíngmenn 
bera upp, heldur og því nær til allra þeirra frumvarpa, 
er stjórnin flytur, því upphafsmaður þeirra er venju- 
lega landshöfðíngi. Telja allir nýtir stjórnmálamenn 
í öUum menntuðum löndum það einhver hin fyrstu 
oghelgustu rjettindi hverrar siðaðrar þjóðar, 
að hún hafi sjálf upphafsrjett til laga sinna. 
Fjárveitíngarvaldið, sem er þýðíngarmest allra rjett- 
inda, fengu íslendíngar að mestu leyti óskert með 
stjórnarskránni; aðeins vantar á það, að alþíngi ráði 
launum þeirra manna, sem æðst völd hafa; íslend- 
íngar fá ekki að launa ráðgjafanum og eiga ekkert 
atkvæði um laun landshöfðíngjans. 

Framkvæmdarvald í ýmsum greinum var tekið af 
ráðaneytunum í Kaupmannahöfn og lagt undir lands- 
höfðíngja, og hann hefur nú úrskurðarvald í mörgum 
málum, er áður voru send utan. Hinar þýðíngarmiklu 
skýrslur frá embættismönnum um hag landsins eru nú 
sendar til landshöfðíngja, en áður voru þær allar sendar 
til stjó'rnarinnar í Kmhöfn. En þó vantar mjög mikið 

á, aö það frarakvæmdarvald sje fengiö í landinu sjálfu 
að því er sjermál landsins snertir, sera Islendíngar 
vildu fá og fuU þörf er á, ef þeir kunna raeð að 
fara. Sama , er að segja um dómsvaldið, sem eigi 
hefur enn breytst við það, að landið fjekk stjórnar- 
skrá. Æösta dómsvald í íslenskum málum er eigi 
hjá dómendum, er búa í landinu sjálfu, heldur hjá 
hæstarjetti. 

IV. 
I fyrsta skifti, er Jón Sigurðsson kom á fund 
Kristjáns konúngs hins níunda eftir að ísland 
hafði fengið stjórnarskrá, er sagt að konúngur haíi 
spurt hann, hvort íslendíngar væru nú eigi ánægðir 
raeð stjórnarskrána, og hafi þá Jón Sigurðsson svar- 
að, að á raeðan aðalósk íslendínga í stjórnarskipunar- 
málinu væri eigi uppfyllt, mætti Hans Hátign eigi vænta 
að íslendíngar yrðu ánægðir raeð stjórnarskrána. Pað 
var aðalósk íslendínga að yfirstjórn íslenskra sjer- 
raála væri skipuð í landinu sjálfu, en þessi ósk 
er enn eigi uppfyllt, þótt raikið hafi á unnist. Pað 
er því harla eðlilegt, að Islendíngar hafi reynt að fá 
þær endurbætur á stjórnarskrá sinni, sera enn eru nauð- 
synlegar, til þess að þetta koraist í lag, og aðalsjermála- 
stjórnin verði eigi í Kaupraannahöfn, einkum af því að 
þeir voru líka óbeinlínis knúðir til þess af stjórninni 

í Kmhöfn. Hún rjeð konúngi oft frá að staðfesta lög 
alþíngis og þaö hleypti mörgum af staö. Hins vegar 
hefur reynslan sýnt, aö æskilegt heföi verið, að Islend- 
íngar hefðu fyrst reynt að taka sjer meira fram, einkum 
og sjer í lagi að menntun og þekkíngu, áður en þeir 
hófu baráttuha að nýju, því of almenn vanþekkíng og 
þar af leiðandi vanhyggni og agaleysi hefur valdið 
mestu tjóni í baráttu þeirri, sem enn stendur yfir. Og' 
fáir hafa kunnað að íhuga málið með stiUíngu og rann- 
saka það og gera sjer grein fyrir því, sem er aðalatriði 
málsins. Pess vegna tóku menn verst því frumvarpiy 
sem þegar á allt er litið, var einna fuUkomnast, miðl- 
unarfrumvarpinu 1889; þess vegna kom upp allt hið 
rammvitlausa hjal og rifrildi um margar stefnur í 
stjórnarskipunarmálinu, er hefur legið eins og mara á 
þjóðinni í rúman tug ára og varla er búið að kveða 
niður enn þá. En á það reyndi fyrst alvarlega, hve 
vel Islendíngar væru almennt að sjer í stjórnarskip- 
unarmálinu, þá er þeir höfðu misst hinn ágæta og 
fjöUærða foríngja sinn. 

Barátta sú, sem Benedikt sýslumaður Sveins- 
son hóf 1881 til þess að koma á endurbótum á 
stjórnarskipun landsins, er ekkert annað en áfram- 
hald af baráttu Jóns Sigurðssonar og miðar alveg 
að hinu sama takmarki og starf hans, eða að því 
að draga yfirstjórn sjermála Islands inn í landið, að 

því leyti sem hægt er, rjett og eðlilegt. Benedikt 
Sveinsson fjekk einnig skjótt allan meginþorra þjóö- 
arinnar með sjer, því allir, sem hugsuðu um málefni 
landsins og velferö þess, sáu, að haga verður yfir- 
stjórn íslenskra sjermála eftir þörfum íslands, og að 
það má því aö eins verða, að hún sitji í landinu 
sjálfu. Til þess að ná þessu takmarki hafa heima- 
sljórnarmenn borið upp ýmsar tillögur alveg eins og 
Jón Sigurðsson gerði og fjelagar hans. Stjórnin í 
Kaupmannahöfn var íhaldssöm mjög og tók málinu 
þúnglega, en svo tók hún, er híngað er komið sög- 
unni, öllum frelsishreifingum bæði hjá Dönum og Is- 
lendíngum. Hún vill hvorki auka frelsi Dana nje ís- 
lendínga, og ber því Islendíngum að taka því með 
sömu seiglu og þolinmæði og Dönum, og gefast eigi 
upp fyrir það fremur en danska þjóðin. Er nú svo 
komið, að hin núverandi danska stjórn hefur fengið 
mestalla dönsku þjóðina á móti sjer, og eru eingin 
líkindi til annars, en frjálslyndari stjórn komi að völd- 
um að ári — ef hún kemur eigi fyr — , þá er kosn- 
íngar eru um garð gengnar til landsþíngsins og hver 
afturhaldsstjórn hefur fengið meiri hluta í báðum 
deildum ríkisþíngsins á móti sjer. En er frjálslynd 
stjórn kemur að völdum, mun hún veita Islandi góða 
stjórnarbót. Vilja enda sumir af þeim mönnum, sem 
þá eru sjálfkjörnir í ráðgjafasæti, veita fslendíngum 

ftiUa heimastjórn og lofa þeim að haga henni eins og 
þeim sjálfum þykir best. 

Til þess aö leita samkomulags við stjórnina tók 
alþíngi 1895 aðeins meginatriði stjórnarskipunarmáls- 
ins fyrir og samþykkti fjórar greinar um það. Er 
það síðasta samþykktin, sem alþíngi hefur gjört til 
þess að öðlast heimastjórn, og var hún þannig í fám 
orðum : 

1. að halda fast við sjálfsstjórnarkröfur Islands. 

2. að ná íslenskum sjermálum undan danska 
ríkisráðinu. 

3. að fá sjermálaráðgjafa, er sje búsettur á ís- 
landi, innlendur og beri ábyrgð fyrir alþíngi og mæti 
á þíngi. 

4. að landsdómur sje stofnaður á íslandi. 

Dr. Valtýr Guðmundsson var einn af þíngmönn- 
um þeim, sem samþykktu tillögur þessar, en vetur- 
inn eftir fór hann að tala við ráöherra íslands um 
stjórnarskrármálið, og kvað ráðherrann, eins og auð- 
vitað var, ekkert á móti því frá stjórnarinnar hálfu, 
að ísland fengi sjerstakan ráðgjafa, ef hann sæti í 
ríkisráðinu og ríkisþíngið vildi veita fje til þess, en 
það væri þvert á móti því, sem íslendíngar hefðu 
ávallt viljað, því þeir hefðu aldrei viljað að ráðgjaf- 
inn fyrir sjermál þeirra sæti í ríkisráðinu. Er rjett að 
geta þess ráðherranum til verðugs lofs, að hann tók 

þaö einnig skýrt og rjett fram, að slík breytíng yrði 
eðlilega til þess aö minnka sjálfsforræði íslands eða 
draga það innlenda vald, sem ísland þegar hefði 
fengið, aftur út úr landinu. Var þetta því drengi- 
legar sagt, þar sem ráðgjafinn sjálfur var á móti 
stjórnfrelsisdeilu Islendínga og vildi helst, að þeir 
byndi enda á allt það mál einmitt með því aðjátast 
undir yfirráð ríkisráðsins og einn ráðgjafa þess að 
því er sjermál landsins snertir. 

Dr. Valtý Guðmundssyni þótti hins vegar svo 
mikið varið í það, að íslendíngur gæti orðið ráðgjafi 
og komist í ríkisráðið, — það var eins og hann 
íhugaði eigi, að íslendíngar hafa jafnrjetti við Dani 
til embætta, — að hann settist niður á fæðíngardag 
konúngs 1896^), skrifaði lángt brjef til alþíngismannna, 
er hann Ijet prenta og kallaði launúngarmál, og 
sendi þíngmönnum nema Benedikt Sveinssyni. Brjef 
þetta var síðan birt í blöðunum, og segir dr. V. G. 
þar: »Pað væri sannarlega raikið unnið við að fá 
kunnugan innborinn mann í ráðherrasessinn«, og að 
það hefði »sáralitla eða einga »praktiska« þýðíngu, 
hvort ráðgjafinn situr í ríkisráðinu eða ekki«! og 
margt var eftir þessu. Vildi hann í laumi fá meiri 



*) í*að var líka til minningar um fæðíngardag konúngs, að 
prófessor J. E. Larsen gaf út rit sitt 1855 um stöðu íslands í ríkinu. 

hluta þíngmanna í lið með sjer og láta skipa nýjan 
ráðgjafa fyrir þíng 1897 eins og segir í brjefinu; 
átti þannig að afgera stjórnarskipunarmálið algjörlega 
á bak við þjóðina og að henni fornspurðri. 

Flestir þíngmenn tóku þessu þúnglega eins og 
von var. En einn þíngmaður, sem kom til Kaupmanna- 
hafnar árið eftir, fór þá í aprílmánuði á fund ráðgjafa 
íslands til þess að styðja áform dr. V. Guðmunds- 
sonar. Petta brask kom þó fyrir ekki, því ráðgjaf- 
anum þótti slík aðferð óhæfileg eða ólögleg, og hann 
vildi eigi brjóta lög á Islendíngum. Er þetta áþreifan- 
legt dæmi upp á það, að meira traust er aö lög- 
hlýðni eða samviskusemi, þá er í raun rekur, en að 
þjóðerninu einu. 

A alþíngi 1897 bar dr. V. G. fram breytíngar- 
tiUögur við stjórnarskrána, sem miðuðu að þessu, og 
hann hefur kennt við sjálfan sig, líklega af því að hann 
hefur þýtt þær á íslensku. Aöaltillagan af þeim var 
alveg hin sama og aðaltiUaga Gísla Brynjúlfssonar, 
sem fyr er nefnd. Island skyldi fá sjerstakan ráð- 
gjafa, er sæti í ríkisráðinu, eins og stjórnin hefur 
ávallt óskað, en meginþorri íslendínga aldrei viljað. 
A ráðgjafi þessi að bera ábyrgð á stjórnarathöfninni 
fyrir alþíngi og ríkisþínginu í sameiníngu ; þó er eigi 
sagt frá þessu hreint og beint eins og þaö á að 
vera og Gísli heitinn gerði. Eingar reglur fylgdu 

ura ábyrgöina og er þetta því ginníng ein hjá val- 
týskunni eða til málamynda. 

En af því ísland haf öi fengiö stjórnarskrá síöan 
Gísli Brynjúlfsson bar upp tillögur sínar, var því nú 
bætt viö tillögu hans, að taka af íslendíngum þau 
rjettindi, sem þeir höfðu fengið í 61. gr. stjórnar- 
skrárinnar. Einnig leiddi það nú af því að lagður 
var grundvöUur í landinu sjálfu að sjálfsstjórn, að hún 
skyldi nú rýrð að mun og yfirráðin eða rjettindin 
flutt aftur til Kaupmannahafnar. Upptökin að lög- 
gjöfinni skyldu nú, að því er stjórnarfrumvörpin snerti, 
færast algjörlega aftur til Kaupmannahafnar, og æðsti 
innlendi embættismaðurinn eigi mæta á þíngi, heldur 
skyldi ráðgjafi ríkisráðsins danska gera það og yrði 
hann þá eins og sendiherra þess; hann skyldi og 
hafa vald til þess að fella hvert það lagafrumvarp 
þegar á þíngi, er stjórninni í Kmhöfn væri ógeðfellt, 
því eigi átti að fækka hinum konúngkjörnu þíng- 
mönnum. 

Petta var í fyrsta sinn á 19. öldinni að nokkur 
þíngmaður óneyddur bæri upp tillögur á löggjafarþíngi 
um að breyta stjórnarskipun fósturlands síns þannig 
að sjálfsstjórn þess og rjettindi yrði minnkuð og seld 
í hendur annari þjóð í öðru landi. Og nítjánda öldin 
gekk svo úr garði, að slíkt kom hvergi aftur fyrir 
svo kunnugt sje, nema á alþíngi 1899. Pá voru 

tillögur þessar bornar upp aftur með litlum breyt- 
íngum. 

Dr. V. Guðmundssyni hefur hlotið aö vera Ijóst, 
að tiUögur hans mættu helst ná samþykki á íslandi, 
ef þær væru samþykktar, áður en menn fengju al- 
mennt færi til þess að átta sig á þeim, eða á líkan 
hátt og farið var að forðum daga í Kópavogi. En 
margir íslendíngar voru fljótir að átta sig á valtýsk- 
unni, og eigi hefur dr. V. G. enn tekist að fá ísíenska 
námsmenn í Kmhöfn á sitt band, fremur en formanni 
hans. Hafa þeir allflestir ávallt staðið meðal heima- 
stjórnarmanna og eru öll líkindi til að svo veröi fram- 
vegis. 

Hin eina lífsvon valtýskunnar nú er að þyrla upp 
svo miklu ryki í stjórnarskipunarmálinu sem hægt er, og 
berjast á móti allri andlegri menntun og þekkíngu 
meðal landsmanna. Takist það eigi, kemst valtýskan 
aldrei á. 



Pá er menn líta aftur yfir 19. öldina, getur eingum 
dulist, hve mjög stjórnarskipun landsins hefur færst í 
lag og hve miklu betur vjer stöndum að vígi nú um 
aldamótin, en forfeður vorir fyrir hundrað árum. 
Blessunarrík hefur frelsisbarátta Jóns Sigurðssonar 
verið og margt hefur breytst síðan hann hóf baráttu 
sína. Alstaðar má sjá þess merki, hve mjög hann 

og sá rjettur til sjálfsstjórnar, sem þegar er fenginn, 
hefur vakið íslendínga til framkvæmda og umhugs- 
unar. Og hugsun dönsku stjórnarinnar hefur einnig 
breytst. Eftir miðja öldina (1852) þótti stjórninni 
annað eins frelsi og stjórnarskráin hefur veitt oss fyrir 
fjóröúngi aldar kljúfa og sprengja Danaveldi, og þá 
var Islendíngum kennt, »að það væri þeim sjálfum 
fyrir verstu, ef þeir væru að heimta frelsi og sjálfs- 
forræði«. En reyndin hefur kennt oss annað; hún 
sýnir, hvernig margt hefur lifnað við og fer nú að 
færast í lag í skjóli frelsisins og þeirra rjettinda, sem 
vjer Islendíngar höfum þegar fengið. Er því eigi von 
að Islendíngar fái ást á frelsi og löngun til þess að 
ráöa sjermálum sínum sjálfir? Og er þá eigi eðhlegt, 
að ráðgjafaembættið eitt geti eigi freistað þeirra til 
þess að gefa upp enda þótt að eins væri um að ræða 
hina minnstu agnarögn af rjettindum þeirra? 

Sannarlega getum vjer Islendíngar glaðir og ör- 
uggir í huga heilsað 20. öldinni. Meiri en meðal- 
heimskíngjar og meiri en meðalaumíngjar mættum 
vjer vera, ef vjer örvæntum eina stund um það, að 
geta fengið það, sem á vantar, að óskir vorar verði 
uppfylltar í stjórnarskipunarmálinu. AUt er í raun 
rjettri undir því komið, að vjer aukum vel þekkíng 
vora og menntun, svo vjer getum tekið góðum fram- 
förum og vaxið að drengskap og öðrum manndyggðum. 

Púsundir úngra og frjálslyndra manna í Danmörku 
vilja nú, að vjer fáum að haga yfirstjórn sjermála 
vorra eins og vjer sjálfir kjósum, og tala þessara 
manna fjölgar dag fcá degi. Púsundir hinna bestu 
manna bæði í Danmörku og á íslandi vilja vekja og 
efla bróðurhug milli Dana og íslendínga, og sýna 
fuUa sanngirni í hvívetna. Pess vegna mun 20. öldin 
færa oss Islendíngum fullt sjálfsforræði (heimastjórn) 
yfir sjermálum vorum, svo framarlega sem vjer förum 
rjett að ráði voru, og knýta órjúfandi yináttu milli 
Dana og íslendínga. 

Kmhöfii 31. mars 1901. 

Bogi Th. Melsteh 

Frá Vesturheimi. 



Ariö 1851 komu tveir íslendíngar frá Kaup- 
mannahöfn til Vestraannaeyja og settust þar að. Peir 
höföu dvalið í Höfn um nokkurn tíma og tekið þar 
trú Mormóna. Pannig hófst trúboð Mormóna á Vest- 
mannaeyjum. Sumarið 1854 fluttu fyrstu íslensku 
Mormónarnir frá Vestmannaeyjura áleiöis til Vestur- 
heims, og settust þeir að í Utah í Bandaríkjunum. 
Meðal þeirra var Samúel nokkur Bjarnason og Mar- 
grjet Gísladóttir, kona hans. Smátt og smátt tíndust 
fleiri íslenskir Mormónar frá V-estmannaeyjum til Utah. 
Og 1857 fóru þángað í einum hóp 13 íslenskir Mor- 
mónár. Par safnaðist saman allstór hópur Vestur- 
íslendínga í bænum Spanish Fork. Pannig myndað- 
ist fyrsta nýlendarVestur-íslendínga, nýlendan í Utah. 
A seinni árum hafa margir þessara Mormóna horfið 
aftur til lúterskrar trúar. Nýlenda þessi er eigi mjög 
fjölmenn en allblómleg. 

Um 1863 hófst dálítiU útflutníngur frá íslandi til 
Brasilíu. Magnús Eiríksson leiðbeindi útflytjendum 

þessum. Peir fóru venjulega frá íslandi til Kaup- 
mannahafnar. Paöan tóku þeir sjer far meö þýskum 
»útflutníngslínum« til Brasilíu. Aldrei kvað mikiö að 
útflutníngi þessum. Pó virtist hann heldur fara í 
vöxt. Og áriö 1873 skrifuöu allmargir Islendíngar 
sig til Brasilíuferðar. Pá lýsti Magnús Eiríksson því 
yfir, að hann gæti eigi framar leiðbeint þessum út- 
flytjendum. Peir, sem höfðu skrifað sig til Brasilíu- 
ferðar, gengu þess vegna í hóp þeirra manna, er það 
ár fluttu til Kanada og Bandaríkjanna. Eingin íslensk 
nýlenda myndaðist í Brasilíu. Pað er eðlilegt, því 
myndun og vöxtur íslenskrar nýlendu vestan hafs er 
kominn undir nægilegum útflutníngi frá íslandi. 

Utflutníngur frá Islandi til Bandaríkjanna, sem 
Mormónarnir höfðu byrjað 1854, fór smátt og smátt 
í vöxt. Sumarið 1870 fóru fjórir Islendíngar að dæmi 
þeirra og fluttu vestur um haf. Peir settust að á 
Washingtoneyjunni í Michigan-vatninu. Par komst á 
fót önnur nýlenda Vestur-Islendínga. Nýlenda þessi 
helst enn þann dag í dag, en er mjög fámenn. 

A árunum 1871 — 1872 flytja nokkrir Islendíngar 
til Kanada og Bandaríkjanna. Merkastur þeirra allra 
var Páll stúdent Porláksson, er seinna varð fyrsti 
prestur Vestur-íslendínga 1875 (»Tjaldbúðin« V. bls. 
46). Einn af samferðamönnum hans vestur um haf 
var sjera Hans B. Thorgrímsen, er seinna (1885) kom 

kirkjufjelagi íslendínga í Vesturheimi á fót (»Tjald- 
búðin« IL bls. 8 — 10). Sama ár flutti og Sigtryggur 
Jónasson vestur um haf. 

Ariö 1873 fluttu um 180 manns frá íslandi til 
Vesturheims og árið eftir um 360 manns. Pessir tveir 
flokkar settust aðallega að í Austur-Kanada. Par 
komu upp tvær nýlendur, önnur í Ontario en hin í 
Nýja Skotlandi. AUt gott land var fyrir löngu numið 
í þessum gömlu íylkjum. íslendíngar fengu því mjög 
iUt land til yrkíngar. Peir urðu þess vegna fyr éöa 
seinna að leita burtu þaðan til vestlægari fylkja* í 
Kanada og Bandaríkjunum. Af þessum tveimur ný- 
lendum eru nú nálega eingar menjar eftir. Arið 1878 
fluttu þeir Baldvin Baldvinsson og sjera Jón Bjarna- 
son vestur um haf. 

Arið 1875 hófst íslenska nýlendan í Minnesóta. 
Gunnlaugur Pjetursson var fyrsti landnemi þar. Flestir 
innflytjendur í nýlendu þessari komu smátt og smátt 
beina leið heiman frá íslandi. Fyrsti prestur, er 
heimsótti nýlenduna, var sjera Páll Porláksson. Hann 
kom þángað haustið 1877 og vorið 1878. Nýlenda 
þessi er blómleg og allmannmörg. Par eru nú um 
800 Vestur-íslendíngar. 

íslendíngar þeir, sem höfðu sest að í Austur- 
Kanada, áttu við mjög erfið kjör að búa. Og ef þeir 
hefðu eigi þá eins og oftar notið gömlu Fjallkon- 

3* 

unnar (íslands), þá hefðu þeir óefað flosnað upp, 
tvístrast og orðið að eingu. Um þessar mundir var 
DufFerin landstjóri í Kanada. Hann bar ávallt hlýjan 
hug til íslands og íslendínga. Vesturheimsmaður einn, 
John Taylor að nafni, kynntist þessum íslendíngum í 
Austur-Kanada. Hann sá, að þeir áttu við hörmuleg 
kjör að búa. Vegna þess fór hann á fund landstjór- 
ans og bað hann að hjálpa þessum íslensku innflytj- 
endum. DufFerin Ijet þá njóta íslands og tók aö sjer 
málstað þeirra. Hann kom því til leiðar, að Kanada- 
sfjórn veitti íslendíngum fjárstyrk til að flytja bú- 
ferlum vestur til Manitóba og stofna þar íslenska ný- 
lendu. John Taylor var settur leiðtogi íslendínga og 
nýlendustjóri. Nýlenda þessi er Nýja ísland vestan- 
vert víð Winnipeg-vatn. Petta var haustið 1875. 
Arið eftir (1876) fluttu um 1200 manns frá íslandi 
til Nýja íslands. Gjörðist nú fjölmennt í nýlendunni. 
Sama haust (1876) kom sjera Páll Porláksson þángað. 
Hann bauðst til þess að verða »prestur Ný-íslendínga. 
Og var því boði tekið með þökkum«. Árið eftir 
1877 flutti hann alkominn til Nýja íslands sunnan úr 
Wisconsin í Bandaríkjunum. Par hafði hann þjónað 
norskum söfnuðum og einum íslenskum söfnuði, er 
hann hafði myndað 1875 (»Tjaldbúðin« V. bls. 46). 
Hann gjörðist nú prestur Ný-íslendínga og myndaði 
fyrstu söfnuðina í nýlendunni. Nokkru seinna kom 

sjera Jón Bjarnason sunnan frá Minneapólis. Viö 
komu hans er hafinn ófriður gegn sjera Páli. Uröu 
þá miklar trúardeilur í nýlendunni (»Tjaldbúðin« IL 
bls. 4—6). Skiptust menn í tvo óvinveitta flokka, 
flokk sjera Páls og flokk sjera Jóns. Sigtryggur 
studdi sjera Jón af alefli í deilum þessum. (Kirkju- 
fjelagið lætur prentara »Sameiníngarinnar« og »Lög- 
bergs« gefa út almanak í Winnipeg. Almanakið er 
stækasta flokksrit, samið undir umsjón sjera Jóns og 
Sigtryggs, húsbænda prentarans. í almanaki þessu 
er öllum söguatriðum, er snerta deilur þessar, algjör- 
lega snúið við). 

í fyrstu leið Ný-íslendíngum hörmulega illa. Peir 
komu til Nýja Islands allslausir og höfðu ekkert fyrir 
sig að leggja. Par við bættist, að alLskæð bólusótt 
kom upp í nýlendunni, og dóu úr henni um 100 
raanns, Til þess að halda lífinu í J^íý-íslendíngum 
veitti Kanada-stjórn þeim hallærislán. Lán þetta áttu 
þeir að borga aftur á 10 árum. Af hallærisláni þessu 
hafa Vestur-íslendíngar eigi getað borgað einn eyri 
fram á þenna dag. Efnahag þeirra er þannig varið. 
Lánið var að samtöldu um 80,000 dollara (nálega 
300,000 krónur). Nokkrír flokksmenn sjera Jóns 
áttu að útbýta hallærisláni þessu meðal nýlendumanna, 
og þóttust flokksmenn sjera Páls verða mjög afskiftir. 
Sjera Páll leitaði því hjálpar til Norðmanna í Banda- 

ríkjunum. Peir skutu saman um 1300 doUurum 
handa Ný-íslendíngum. Pannig var bætt úr bráöustu 
neyö þeirra. 

Peir, sem útbýttu hallærisláninu, komu sjer upp 
blaöi og prentsmiöju. Blaöiö var stækasta flokks- 
blaö. Flokksmenn sjera Páls fengu eigi að bera hönd 
fyrir höfuð sjer, hvernig sem þeir voru áreittir í blaö- 
inu. Uröu nú afarmiklir flokkadrættir í nýlendunni 
út úr hallærisláninu, blaöinu, trúmálum og mörgu 
öðru. Hófust þá miklir útflutningar frá Nýja íslandi. 
Pegar þeim linnti, voru eigi orönir eftir nema 50 
búendur í nýlendunni. Síðan fór Nýja ísland aftur aö 
byggjast smátt og smátt. Pað er nú mjög víðlend og 
fjölmenn nýlenda. 

Frá Nýja íslandi byggðust íslensku nýlendurnar 
í Winnipeg og Selkirk, Dakóta-nýlendan (1878) og 
Argyle-nýlendan (1880). Sjera Páll Porláksson stofn- 
aði Dakóta-nýlenduna, en Siguröur Kristófersson 
Argyle-nýlenduna. í öllum þessum nýlendum eru 
mjög margir Vestur-íslendíngar, 1000 — 3000 manns í 
hverri fyrir sig. 

Minnesóta-nýlendan, Dakóta-nýlendan og Argyle- 
nýlendan eru bestu og blómlegustu nýlendur Vestur- 
íslendínga. En í þessum nýlendum er allt land numið 
fyrir löngu, svo þar geta innflytjendur hvergi fengið 
»heimilisrjettarland«. Pað er orðið svo mannmargt í 

nýlendum þessum, aö menn flytja þaöan árlega í ýngri 
nýlendurnar, þar sem landrýmiö er meira. 

Allmargar íslenskar nýlendur eru að myndast í 
Manitóba og »Norðvesturlandinu«. Par er víöa mikið 
ónumið land. En eingin af þessum nýlendum getur 
átt eins góöa framtíö fyrir höndum og nýlendurnar í 
Minnesóta, Dakóta og Argyle. 

AUstórir hópar af Vestur-íslendíngum eru í bæjun- 
um Brandon í Manitóba, Victória í British Columbia, 
Chicago og Seattle í Bandaríkjunum. 

Ennfremur eru smáhópar af Vestur-íslendíngum 
víös vegar í Kanada og Bandaríkjunum. En þeirra 
gætir auðvitað alls ekkert. Peir eru að hverfa úr 
sögu Vestur-íslendínga. Örlög þeirra er bendíng um 
það, hvernig fer fyrir íslenska þjóðflokknum í Vestur- 
heimi, er stundir líða fram. 

Pað er talið, að Vestur-íslendíngar sjeu nú um 
20,000 að tölu. Einn þriðji eða einn fjórði hluti 
þeirr a er í lúterskum söfnuðum. Agrip af kirkjusögu 
Vestur-íslendínga fram að árinu 1894 er prentað í 
»Tjaldbúðinni« II, bls. 3—28. 

í »Sunnanfara« VII, 1 (1898) er alUöng ritgjörð 
um Vestur-íslendínga og landnám þeirra í Vesturheimi 
(»Frá Ameríku«). í ritgjörð þeirri er allnákvæmlega 
lýst atvinnu, lifnaðarháttum og hag Vestur-íslendínga 
í eldri nýlendunum, svo við það er eingu að bæta. 

Hjer skal þess vegna aöeins neínd hin arðmesta 
atvinna Vestur-íslendínga. 

Eigi höföu vesturferöir staöið mörg ár, þegar 
nokkrir Vestur-íslendíngar fóru að gjöra útflutníng frá 
íslandi að atvinnu sinni. Fram aö árinu 1888 voru 
það aðeins einstakir menn, er ráku atvinnu þessa. 
Peir fengu Kanada-stjórn til þess að senda sig heim 
til íslands og unnu þar að útflutníngi. Nafnkennd- 
astir þessara »agenta« voru þeir Sigtryggur Jónasson 
og Baldvin Baldvinsson. Peir eru báðir duglegir 
menn, og varð þeim mikið ágengt. Sjera Jón Bjarna- 
son var heima á íslandi 1880 — 1884 og vann dálítið að 
útflutníngi. Árið 1884 var sjera Friðrik Bergmann 
launaður »agent« Kanada-stjór'nar á íslandi. Honum 
varð litið eða ekkert ágengt. AUir þessir fjórir 
»agentar« eru nú ritstjórar íslenskra blaða eða tíma- 
rita í Vesturheimi. Peir eru allir samtaka í því, að 
efla á allan hátt útflutníng frá íslandi til Vesturheims. 

Árið 1888 tóku formenn kirkjufjelagsins að sjer 
atvinnugrein þessa. Peir hafa síðan rekið atvinnu 
þessa fram á þenna dag. Meðlimir innflutníngsnefnd- 
arinnar, sjera Jón Bjarnason, Sigtryggur Jónasson og 
Einar Hjörleifsson, riðu auðvitað á vaðið. Peir komu 
»Lögbergi« á fót, því »málgagni, sem hefur það að 
ætlunarverki að reyna aö gjöra landauðn á íslandi«, 
eins og >ísafold« komst að orði (sumarið 1888). 

»Lögberg« var fyrst innflutníngsblaö fyrir Manitóba- 
stjórn (1888—1899), en nú er þaö innflutníngsblaö 
fyrir Kanada-stjórn. Styrkur sá, sem blaöiö fær, er 
um 2,000—3,000 doUara (um 7,400—11,100 kr.) um 
árið (»Dannebrog« 26. nóv. 1900). 

Um »innflutníngsmál kirkjufjelagsins* er dálítil 
grein í »Tjaldbúöinni« VI. bls. 3 — 13. Hjer skal að- 
eins minnst á atvinnu aðal»agentanna«. 

1. Forseti kirkjufjelagsins var sendur heim til 
íslands 1889. Pá fjekk hann aðeins 200 dollara (um 
740 kr.) styrk fyrir n kyrþey að vinna að útflutníngi 
frá Islandi«. Árið 1899 var hann aftur sendur heim 
ásamt varaforseta kirkjufjelagsins. Styrkurinn var 
þess vegna dálítið ríflegri en áður. Báðir þessir for- 
setar kirkjufjelagsins eru auðvitað hluthafar og aðal- 
leiðtogar í fjelagi því, sem gefur út innflutníngsblaðið 
>Lögberg«. Blaðið er og málgagn kirkjufjelagsins. 

2. Á árunum 1893 — 97 sendi Manitóba-stjórn 
heim til íslands marga »agenta«, stundum einn í einu 
og stundum tvo saman. Laun þessara »agenta«, hvers 
fyrir sig, voru nálega 200 doUarar (um 740 kr.) um 
mánuðinn, »að ferðakostnaði meðtöldum«. Allir þessir 
»agentar« hafa auðvitað verið eða eru hluthafar í »Lög- 
bergs«fjelaginu. Peir hafa og allir verið embættismenn 
í kirkjufjelaginu og kirkjuþíngsmenn. Pað var tillaga 
innflutníngsnefndarinnar (»Tjaldbúðin« VL bls. 10), að 

komiö skyldi »á fót fjársöfnun á Englandi og í öör- 
um löndum Norðurálfunnar til þess aö flytja Islend- 
ínga til Kanada*. Og á árunum 1893 — 94 var gjörö 
tilraun í þessa átt. Ariö 1893 varöi Manitóba-stjórn 
allmiklu fje til þess aö borga fargjöld Islendínga frá 
íslandi til Kanada. Um sömu mundir, 1893 — 1894, 
sendi Manitóba-stjórn Sigtrygg fyrst til Englands og 
þaöan til Islands, tvær ferðir, hvort árið eftir annað. 
»Lögberg« Ijet þá mikiö yfir því, aö erindi hans til 
Englands hefði afarmikla þýöíngu fyrir útflutnínginn 
frá Islandi til Kanada. Nú mundi útflutníngurinn veröa 
margfalt meiri en nokkru sinni áöur. Erindi Sig- 
tryggs til Englands kom brátt í Ijós. Manitóbastjórn 
haföi faliö honum á hendur aö reyna aö íá auöfjelög 
á Englandi til þess aö leggja járnbrautir á íslandi. 
Paö vakti þá fyrir stjórninni aö flytja íslendínga meö 
öllum sauðfjenaöi, nautpeníngi, hestum og allri bú- 
slóð þeirra frá Islandi til Kanada. Og stjórninni var 
talin trú um, að það þyrfti að leggja járnbrautir á 
íslandi til þess, að geta komiö á algjöröum útflutn- 
íngi. Petta járnbrautarmál Manitóba-stjórnar fjell um 
koll og varö að eingu. 

3. Haustið 1899 missti stjórn sú, er styrkti 
»Lögberg«, völdin í Manitóba. Síðan hefur blaðiö 
styrk sinn eingöngu frá Kanada-stjórn. Pess vegna 
var sá hluthafi »Lögbergs«, sem sendur var tilíslands 



gtzedbyGoOgle 



43 

1900, »agent* Kanada-stjórnar en eigi Manitóba-stjórnar. 
Honum varö mikiö ágengt, enda höföu þeir sjera Jón 
óg sjera Friörik árið áöur (1899) búiö ágætlega í 
haginn fyrir hann. 

4. Arið 1895 var Einar Hjörleifsson, fyrrum rit- 
stjóri »Lögbergs« og meðlimur innflutníngsnefndar- 
innar, sendur til íslands. Hann settist að í Reykjavík 
og varö meöritstjóri »Isafoldar<. Hann gjörir allt, 
sem stendur í valdi hans, til aö efla útflutníng frá 
Islandi. Pannig heldur hann áfram aö reka gömlu at- 
vinnuna sína í þjónustu kirkjufjelagsins. I þakklætis- 
skyni fyrir starf hans styður kirkjufjelagið aö út- 
breiöslu »Isafoldar« meöal Vestur-íslendínga (Berlingske 
Tidende 22. sept. 1900). 

5. Nokkrir Vestur-íslendíngar hafa atvinnu af 
því að ráöstafa íslenskum innflytjendum, þegar þeir 
koma vestur. En samfara þessu fagra hlutverki eiga 
þeir að sjá um, að innflytjendurnir skrifi heim til ís- 
lands glæsilegar frásagnir um »vellíðan« sína, svo 
innflutníngurinn fari vaxandi en eigi minnkandi. Ná- 
skyld þessu er fjársöfnun sú, er árlega fer fram meðal 
Vestur-Islendinga. »Agentarnir« gángast fyrir því, 
að Vestur-Islendíngar leggi fram fje til þess að borga 
fargjöld útflytjenda frá Islandi til Kanada. Samskot 
þessi námu árið 1900 mörgum þúsundum doUara, eftir 
því, sem »Isafold« sagðist frá. Fje þetta er venjulega 

falið á hendur >agenti« þeim, sem Manitóba-stjórn eða 
Kanada-stjórn sendir til Islands. Hann sjer um, að 
fargjöldin komist í hendur »ijettra hlutaðeigenda« á 
íslandi. 

Pað er eðlilegt, að fjársöfnun þessi gángi mjög 
vel meðal Vestur-íslendínga. Pví það er aðalmál 
þeirra að fá sem flesta Islendínga vestur um haf. 
Til þess eru margar ástæður. 

Vestur-Islendíngum líður í efnalegu tilliti vonum 
framar. Blöð kirkjufjelagsins telja þeim trú um, að 
ávallt sje hallæri á íslandi. Pað er þess vegna eðli- 
legt, að þeir vilji ná vinum sínum og vandamönnum 
vestur um haf. 

Vestur-íslendíngar hafa á margan hátt hag af 
innflutníngi. Fámennar nýlendur hafa hag af inn- 
flutníngi. Pví við mannfjölda er miðað, þegar 
járnbraut er lögð til einhverrar nýlendu, skólar og 
pósthús sett á stofn, söfnuðir myndaðir o. s. frv. 

Verkveitendur og þeir bændur, sem þurfa á 
kaupamönnum að halda, hafa hag af innflutníngi, því 
innflytjendur vinna venjulega fyrir lægra kaup fyrsta 
árið, en vanir verkamenn. Auk þess kemur mikiU 
innflutningur verkmanna því til leiðar, að kaupgjaldið 
verður yfirleitt lægra. 

Flestar stjettir (nema verkamenn) hafa hag af 
innflutníngi: Prestar fá fleiri menn í söfnuði sína. 

Læknar, lögmenn og verslunarmenn fá fleiri viöskifta- 
menn. Ritstjórar fá fleiri kaupendur að blöðum sínum. 

Auk þess hafa margir Vestur-íslendíngar atvinnu 
af innflutníngi frá íslandi, eins og áður er bent á. 
Atvinnu þessa reka þeir meö mesta kappi og dugn- 
aöi, enda verður þeim mikið ágengt. 

Vestur-íslendíngar unna mjög Kanada og Banda- 
ríkjunum. Peim löndum, sem þeir búa í, mega þeir 
eigi heyra hallmælt. Blöö þeirra flytja sí og æ greinar, 
sem bera vott um innilegustu föðurlandsást til Kanada 
og Bandaríkjanna. Öðru máli er að gegna að því, 
er ísland snertir. í »Lögbergi« hefiir rignt niður 
níðkvæðum og níögreinum um ísland. Á kirkjuþíng- 
unum hafa veriö lesin upp níðrit um ísland, t. a. m. 
ritið: »ísland að blása upp«. Aldrei hefur nokkur 
maöur fengið að bera hönd fyrir höfuð íslands í 
»Lögbergi<. Pegar »Heimskríngla« stundum (t.a.m. 
undir ritstjórn Jóns Ólafssonar) hefur tekið svari ís- 
lands, þá hefur »Lögberg< alveg ætlað að gánga af 
göflunum. Petta bendir til þess, að Vestur-íslend- 
íngar unni Vesturheimi meir en íslandi. En þetta 
stendur að nokkru leyti í sambandi við þjóöerni 
Vestur-íslendínga. 

Vestur-íslendíngar eru dreif öir víös vegar um mjög 
stórt svæði í Bandaríkjunum og Kanada. Peir eru 
komnir frá fámennri þjóð og hafa ekkert bolmagn 

mót áhrifum enskrar túngu. Peir læra fljótt enska 
túngu, og eru fljótir að taka upp alla þjóðsiði og 
venjur Vesturheimsmanna. í öUu sémja þeir sig aö 
siðum þarlendra manna. Peir breyta jafnvel skírnar- 
nöfnum sínum og taka upp ensk nöfn til hægðarauka 
fyrir Vesturheimsmenn. Vestur-íslendíngar eru þjóð- 
ræknir menn og miklir foöurlandsvinir. En þjóðrækni 
þeirra er fyrst og fremst helguð Vesturheimsþjóðinni. 
Og föðurlandsást þeirra er helguð Kanada og Banda- 
ríkjunum, hinum nýju fööurlöndum þeirra. Petta sjest 
glögglega af blöðum Vestur-íslendínga. 

Vestur-íslendíngar geta auövitað eigi þjónað 
tveimur herrum. Peir geta ekki í einu haft tvö föður- 
lönd og tvö þjóðerni og unnað báðum jafnheitt. Peir 
hafa gjört Kanada og Bandaríkin að föðurlöndum 
sínum og helgað þeim löndum ættjarðarást sína. Peir 
gjöra og smátt og smátt þjóðerni Vesturheimsmanna 
að þjóðerni sínu og helga því þjóðerni alla þjóð- 
rækni sína. 

Vestur-íslendíngar skiptast í þrjá flokka að þjóð- 
erni til. 

1. í fyrsta flokki eru þeir Vestur-íslendíngar, 
sem eru fæddir á íslandi og eru eigi orðnir löglegir 
þegnar Kanada eða Bandaríkjanna. Pessir menn eru 
auðvitað íslendingar að þegnrjetti. Peir hafa og verið 
svo stuttan tíma vestan hafs, að þeir hafa ekkert 

misst af íslensku þjóðerni. En eftir þriggja ára veru 
í Kanada geta þeir oröið löglegir þegnar Kanada-ríkis. 
Líkt á sjer staft í Bandaríkjunum. Pessi flokkur er 
því fámennur. Hans gætir nálega ekkert í málum 
Vestur-íslendínga. 

2. í öörum flokki eru þeir Vestur-íslendíngar, 
sem eru fæddir á íslandi en eru orönir löglegir þegnar 
Kanada eöa Bandarikjanna. Petta er meginhluti allra 
Vestur-íslendínga. Fööurlandsást þeirra og þjóörækni 
er fyrst og fremst helguö Vesturheimi og þjóöerni 
Vesturheimsmanna, er þeir smátt og smátt gjöra að 
þjóðerni sínu. Bústaöur þeirra og starfsvið er í 
Kanada og Bandaríkjunum. Blöð þeirra fá styrk frá 
Kanada-stjórn og Manitóba-stjórn. Siðir þeirra og 
venjur laga síg eftir siðum og venjum Vesturheims- 
manna. Ensk túnga er mál þeirra að því, er snertir 
alla stjórn og löggjöf, alla almenna skóla og öll lög- 
bundin viðskifti. Daglegt mál þeirra er blendíngur 
af íslensku og ensku, en ritmál þeirra er vestur- 
íslenska. Auðvitað eru miklar stigbreytíngar innan 
þessa flokks að því, er þjóðerni snertir, þótt flokkur- 
inn allur sem ein heild sje að lögum og þegnrjetti 
Vesturheimsmenn. 

3. í þriðja flokki eru þeir Vestur-íslendíngar, 
sem eru fæddir í Kanada eða Bandaríkjunum af ís- 
lenskum ættum. Sumir þeirra geta talaö daglegt 

íslenskt mál og lesið Ijetta íslensku á bók, en þeir 
geta eigi skrifaö íslensku. Peir eru eigi íslend- 
íngar heldur Vesturheimsmenn aö fæöíng, uppeldi, 
menntun, siöum og þjóðerni. Bandaríkin og Kanada 
eru í öllum skilníngi föðurlönd þeirra. 

Hafsteinn Pjetursson 

íslenskan. 

Fáeinar athugasemdir. 



r aö ber ósjaldan viö, aö maöur er spuröur um, 
hvort þaö eða þaö sje rjett mál. Pví, er um er spurt, 
er oft svo variö, aö segja má þegar af eða á, en 
einatt er lítt hægt aö svara svona blátt áfram ; svarið 
er komið undir því, hvernig litið er á mál yfir höfuð, 
sögu þeirra, vöxt og viðgáng. En það er gleðilegt, að 
þess konar spurníngar koma í Ijós, því að þær sýna, 
aö mönnum er annt um móðurmál sitt og að þeir 
eru vaknaðir til athugunar; hirðuleysið er horfið og 
í stað þess komin ræktarsemi og virðíng fyrir því, 
sem hver maður á best og fegurst. Eins og von er 
tjl, brestur oft þekkíng, svo aö hlíta megi, og því 
má lesa, dags daglega svo að segja, rángar skoðanir 
um hitt og þetta. Vjer viljum reyria að gera mönn- 
um skiljanlegt, í stuttu máli, hvað er aöalatriðið. 

Pað er munur að lesa það, sem nú er ritað á 
íslensku, og það mál, sem ritað var um aldamótin 

4 

1800. Hvort sem heldur er lesmál eöa skáldskapur, 
var ritmálið yfir höfuð aö tala stirt og óhreint. Til- 
finningin var ekki vöknuö þrátt fyrir þann tilraunar- 
vísi, sem Eggert Ólafsson fyrst og fremst hafði gert. 
Par að auki var skoðun manna og þekkíng á málinu 
þá ærið af skornum skamti. Eggert ritaði um rjett- 
ritun Islendínga 1762. Pað er mart gott og rjett í 
þeim ritlíngi, en Hka mart, sem rángt er, og hann 
bindur sig oft við skinnbókamál og stöfun. Svo viU 
hann t. d. láta rita au fyrir ö (0), i alstaðar fyrir / 
(»hvad þo ad nu tídkiz af einum og audrum, þá er 
þad bæde óvidkunnanlegt og stydz vid einge dæmec). 
En þetta er mest um rjettritun en ekki málið sjálft, 
orða- eða setníngaskipun. Pað sjest á þeim bókum, 
sem þá voru prentaðar, og væri ærið mart til að 
tína, ef vildi. Málið var bjagað og dönskuskotiö á 
marga vegu og Ijótt aflestrar öllum þeim, sem skyn 
bera á gott mál og hreint. 

Líkt var um skáldskapinn. Hann var bestur í tæki- 
færisvísum og hraðkveðnum sraáljóðum alþýðumanna. 
En hjá stórskáldunum mátti oft margs kenna, er miður var. 
Tökum t. d. Jón Porláksson. Önnur eins vísa og þessi : 

KjóUinn mænir kosta-rýr, 

kæra þýðast hempu viU, 

honum bakinu hún að snýr 

heldur slygg og viðmótsill 

gæti vel verið ort í gær. En svo önnur eins og 
þessi: 

Ei skal eg framar apríl hlaupa 

upp þann heiöíngska Músa-stig, 

svo vegna bús og kúa kaupa 

kvæða nornir ei spotti mig 

nú hafa loksins máliö mist 

músíkarinn og Skjaldrar(!)list. 
Svo getur einginn ort nú. Og lesi maöur heil kvæöi, 
má enn betur finna, aö þau gæti einginn ort nú á 
dögum; bragarhátturinn er ekki lengur hafður ; dönsku- 
skotin orð (svo sem í vísunni, er skrifuö var), óviö- 
kunnanleg orð í skáldskap fsubbumauk), gróf klúr- 
yrði og þar fram eftir götunum, komu þar þráfald-- 
lega fyrir. 

Paö er hvorttveggja, aö tíöarandinn er annar nú 
en þá, og svo tilfinníngin næmari og hreinni. Svo 
hefur og málið breytst töluvert hin síöustu hundrað 
árin. Jeg þarf ekki að minna á þá menn, sem hafa 
vakið þessa tilfinníngu og eflt hana — þaö er nóg 
að nefna önnur eins nöfn og Sveinbjörn — Jónas — . 
Konráð osfrv. 

Og þó eru menn, sem sagt var, oft í vafa. 
Vjer skulum fyrst tala um einstök orö og svo 
aðeins drepa á orðaskipun. 

Frá því fyrsta aö vjer þekkjum nokkuð til 

norræns máls, hafa stöðugt oröið breytíngar á því; 
bæði á þann hátt, að það mál, sem sameigið var 
hinni norðrænn þjóðætt, hefur smám og smám breytst 
og klofist, svo að úr því eru nú orðin þaii 3 aöal- 
mál, danska, sænska og norskar mállýskur (sem vel 
má hjer slengia saman í eina heild sjer), og svo 
hafa þessi einstökn mál tekið stakkaskiftum hvert út 
af fyrir sig, og halda því áfram framvegis. Islenskan 
er óbreyttust, og hefur hún þó eingan veginn farið 
varhluta af breytíngum á sinn hátt og eftir sínu eðli. 
I norræna frummálinu komu orðstofnar nafnorða 
berlega í Ijós. Flestir eða allir vita, að ö í völlr 
(seinna völlur) og e í gestr (seinna gestur) er ekki 
upprunahljóð í orðum þessum; þau eru hljóðvörp, 
sem kallað er, ö breytt úr a, e sömuleiðis; þessar 
breytíngar hafa sínar orsakir. Stafirnir hafa oft merki- 
lega tilhneigíngu til þess að hafa áhrif hver á annan. 
Einn laðar annan, nábúa sinn, til þess að gerast fje- 
lagi sinn, gerast sjer líkur, og svo fer að hver »dregur 
dám af sínum sessunaut«. I orðinu körlum er það 
u, sem hefur fengið a í fyrri samstöfunni (kari-J til 
þess að líkjast sjer; ö er líkara u en a. Petta ráðríka 
u (það getur líka verið t\ sem breytir a í é) tr oft 
horfið úr orðinu samkvæmt þeim breytíngum, sem 
það hefur tekið. I orðinu völlr er það horfið (þaö 
er ekki að marka, þótt vjer segjum nti völlur^ því 

aö u er sett hjer inn aftur á síöari tímum, um 1300) 
en hefur skiliö eftir menjar um sig, hljóövarpiö; eins 
er meö i í gestr, Eftir þessu hefur því upphaflegi 
meginstofn orösins verið vallu- og gasii'j með nefni- 
falls-nnu : vallu-r og gastt'-r. Petta r haf ði upphaf- 
lega allt annað hljóö en r annars. Pess konar orö- 
myndir eru ekki tómur tilbúníngur; þær finnast ein- 
mitt í hinum elstu norrænu rúnaristum ; t. d. sah'-gastir, 
ýngra: Salgestr, magu, ýngra: mög (þolfall). Par að 
auk voru ótal orð, er stofn þeirra endaði á a, t. d. 
wolfa-r^ulfr (úlfur), Eftir þessu skiftust flest nafn- 
orð hinnar svoköUuöu sterku beygíngar í Æ-stofna, 
/•stofna og í/-stofna. I þágufalli fleirtölu ættu þessi 
orð að endast á -am, -im og -um, eins og þau gera 
í gotnesku (dagam = dögum, anstim = ástum, 
sunum = sonum), og það hafa þau öU upphaflega 
gert. En löngu fyrir byrjun þeirra tíma, er sögur 
fara af (eða fyrir 800), er komin breytíng á þessu, 
komnar »rángar« orðmyndir, eins og margur mundi 
nú kveða að orði. I staðinn fyrir gestim t. d. voru 
menn farnir að segja gestum, þ. e. að láta orðið 
renna að nokkru leyti yfir í í^-stofnana. Eins og menn 
vita, enda nú öll nafnorð á -um í þáguf. fleirtölu. 
Svona mætti rekja orðflokk eftir orðflokk og sýna, 
hvernig orðin gerast liðhlaupa," þjóta úr einum flokki 
í annan og valda glundroða og óreglum. Eitt skríngi- 

legt dæmi þessa skal sýnt. AUir ^-stofnar, bæöi karl- 
kyns (gesirj og kvennkyns (dsty gotn. ansisj, enduðu 
að upphafi á r. Menn sögðu dsir (kvk.) osfrv. En 
mjög snemma hvarf -r í þessum orðum, svo að segja 
öllum {urbr, brúbr, nat^r, unnr og véiir [vœiirj 
eru leifar af þeim), en, viti menn, nú fóru orð, sem í 
nefnifalli enduðu á -i, að taka upp á því að hýsa 
þetta -r og hnýta því aftan í sig. Pað gerðu kvenn- 
kynsorð sem vezðt-, hetbz-\ nú hljóðuðu þau í nefnif. 
veibr, heiibr osfrv. í mörg hundruð ár, þángað til 
Islendíngar seint á öldum köstuðu -r burtu aftur og 
fengu hina upphaflegu nefnifallsmynd {vezðt osfrv.), 
nema í nöfnum sem Ragnheibr, gerbr, Sigribr, 
œbr og nokkurum öðrum, þar sem þetta lánaða end- 
íngar-r f-ur) helst enn ; »-stofnarnir eru svo að segja 
allir horfnir úr málinu eða rjettara sagt, horfnir inn í 
í'-stofnsflokkinn. 

Petta er ágætt dæmi til að sýna, hve reikið getur 
verið mikið á orðmyndunum. Pað sýnir lika, hvað hæpið 
er að spyrja, hvort sú og sú orðmynd sje rj ett, og hve 
erfitt er að svara þeirri spurníngu. Pað er líka undir 
því komið, hverja merkíngu menn leggja í orðið >rjett« ; 
flestir munu skilja oröiö svo, sem það sje »rjett 
eftir uppruna«, en dæmið, sem jeg tókog er ekki 
nema eitt af ótali, sýnir, að það er ótækt að leggja 

þessa merkíng í oröiö. Miklu eölilegra og rjettara 
er aö láta oröiö merkja »rjett eftir (samkvæmt) sögu 
og eölilegum þroska málsins*. Ef allir legöust á eitt 
meö aö skilja þaö svo, kynnu þrætur um orö og 
orðmyndir aö veröa minni og skynsamlegri. 

Paö ætti hjer ekki illa viö aö fara nokkrum 
oröum um orsakirnar til þessara breytínga. En þaö 
yröi oflángt mál. En ein af aöalorsökunum er, aö 
talfærin vilja gera sjer sem hægast fyrir aö kveöa aö 
oröunum, færa hljóöin saman og nær hvert ööru, svo 
aö túngubrögö og varahreifíngar veröi sem minnstar. 
Af þessu spretta »latmæli«, sem vjer íslendíngar köll- 
um svo og er gott orö ; en í staö þess aö vera hnjóö- 
yrði ætti það að vera heiðursnafn. Menn kalla 
attury ettir latmæli, en þó er ekkert eðlilegra en að 
segja svo — enda gera það allir menn, þótt þeir 
geri það ekki ætíð — ; að minnsta kosti segja allir 
skott fyrir eldra skoft (skopt: heilagt skoþt ór lopti 
kvað Sighvatr) og finnur einginn að. Pví þá kalla 
ettiry attur »latmæli« til fordæmíngar? Ettir er 
jafnrjett og jafneðlilegt sem skott 

Hjer undir heyra hljóðvörpin og svo allar »til- 
líkíngar«, er svo hafa verið kallaðar, þótt orðið sje 
rángmyndað og Ijótt. »Tillíkíngar« eiga jafnmikinn 
rjett á sjer og hljóðvörpin og hafa rutt sjer til rúms 
og náð almennu gildi og virðíngu í ótal orðum og 



gitizedbyGoOgle 



56 

dæmum. Allir segjum vjer og skrifum /oss (fyrir 
ors)^ milli (f. miibli af meb-al\ brátt (f brSt), 
hitt (f. hint)^ aö jeg ekki tali um orö sem drekka 
(f. drinka) og alt því-um-líkt. Eingum manni dettur 
í hug aö segja aö þessar orömyndir sjeu rángar, og 
þó er alt þetta í rauninni tóm »latmæli«. En svo koma 
mörg önnur orö, þar sem tiUíkíng finnst í framburöi, 
jafneðlileg og allar aörar, en þó bannaö aö sýna hana 
í riti. Par kemur aftur spurníngin: »hvaö er rjett?«. 
Paö hafa veriö gefnar þær reglur, aö skrifa skuli 
jarl, karl, Þorldkury afbragð, ofbob — þótt allir 
segi kall, jall, Þolldkur (II sama hljóö sem í að 
kalla), abbragð, obbob osfrv. En ei' þá ekki hjer 
alveg sama »tillíkingin« ; er það ekki jafneðlilegt að 
segja jali sem að segja /oss? Jú, vissulega er svo. 
Hvorttveggja stendur alveg jafnfætis og á eða ætti 
að hafa jafnan rjett á sjer. Pað er með öUu óskiljan- 
legt, hvers vegna rita skal /oss en bannað að rita 
jail. Paö er ekki af því, að annað sje fornt og hitt 
nýtt; hvorttveggja er jafngamalt. »Tillíkíngin« fb 
til bb enda jafnvel eldri ef nokkuð er; finnst að 
minnsta kosti í handriti um 1270 {abbendií. afbendi). 

Jeg skal í sambandi við þetta taka annan orð- 
flokk með sjerstöku stafasambandi. 

Pað er alkunnugt, að raddstafir lengdust fyrir 
framán l -\'/, gy k,m,p (hdl/ury skfdlgur, bdlkur, 

hjdlmury hjálpa f. halfur osfrv. ; svo og fyrir framan 
Is í háls), Móti þessum orömyndum dettur eingum 
í hug aö hafa neitt, og eru þær þó ekki eldri en frá 
því um 1200; þær eru reyndar fullrosknar nú til þess 
aö haldast viö. Nokkuru síöar geröist önnur radd- 
stafslengd á Islandi, þ. e. fyrir framan ng, nk fldngur, 
hdnkt). Pessi lengd er ekki ýngri en frá 16. öld, og 
er nú 3 til 4 hundruö ára gömul, og er því svona 
sæmilega fulloröin, og ætti því aö vera komin til vits 
og ára. Paö hafa því margir góöir menn álitiö sjer 
skylt aö viröa þennan aldur og hefur þeim líklega 
þótt jafnrjett aö rita svo, hdls osfrv. Meöal 
þessara manna nefiii jeg Sveinbjörn Egilsson og Jón 
Sigurðsson. Hvað hafa menn nú á móti þessu? 
Jeg veit eiginlega ekki. Ekki það, að ósamræmi 
verði í hljóðvörpum (Idngur — iengríj, því að sama 
ósamræmi er t. d. í hdlfur — helft, kdlfur — kelfa, 
Ekki það, að aldurinn sje svo ýkjalítill. Heldur ekki 
er til neins að vitna í það, að Vestfirðíngar segi enn 
langur — því það er eingin ástæða til að gera 
framburð einstakrar sveitar eða lítils landshluta hærra 
undir höfði en allra annara, sem eru mestur þorri 
landsbúa. 

Svona mætti halda áfram að telja upp. Jeg vil 
nefna enn nokkur einstök orð, ermenn viljaekki kannast 
við, þótt allir menn í öllum sveitum landsins hafi þau. 

T. d. hvaða: hvaba mabur er petta? Sú regla 
er gefin, aö hvaða sje rángt, og í þess staö eigi aö 
hafa hver (hver maður osfrv., eöa hver er mabur- 
inn. Petta síöara er nú reyndar ágætt). En gáum 
nú dálítiö betur aö. I fornmálinu var sagt: hvat at 
manniy þetta varö aö hvaii ab manni (á 14. öld) 
hvab að varö í framburöi eitt orö (eins og t. d. 
pvilikury pótt af pó at) og svo fjell ð í burtu (»lat- 
mæli«) en á mjög eölilegan hátt. Nú var oröiö svo 
breytt frá því sem þaö var upphaflega, aö þaö varö 
lýsíngarorö (ekki nafnorö), og því var fariöaösegja 
hvaða maður (ekki manni) — alveg eins og nafn- 
oröiö ótaltx nú oft oröið lýsíngarorö. Snorri sagöi ótal 
bragna, en við segjum nú ótal menn; sbr. orðin 
hundrað og piisund, er nú eru lýsíngarorð, en voru 
áöur nafnorð. Stig af stig eru hjer eðlilegar breyt- 
íngar, hver á fætur annari ; þar með ætti það mál að 
vera útkljáð; hvaða er nú orð, sem hefur jafnan 
rjett á sjer og hvert annað. 

So segja allir menn — þótt svo sje líka haft 
oft og einatt — . So segja menn nú sje danska, og 
því megi ekki rita svo. Petta er misskilníngur. 
Forna orðmyndin svd varð á 14. öld að svó og þetta 
enn síðar að svo (eins og vdru — vóru — voru). En 
við hliðina á svd var í fornmálinu líka til só [sógörr 
t. d.), samanber vdr- — ór-^ og þetta só varð að so, 

einsog órtr aö orir (Jón Thóroddsen) og kvdnbœn 
— kónbœn — konbœn. 

Sú regla er gefin, aö ekki megi rita Egli (af 
Egill), heldur Agli (forna þágufallsmyndin). En hvers 
vegna? Jeg vil ekki teytia aö svara þessari spurn- 
íngu. Jeg get þaö ekki. Paö var regla í fornmál- 
inu, að í þess konar oröum fEgiii, iykiii, keiiii) 
hljóðverptist raddstafurinn í nefnifalli, þolfalli og eignar- 
falli eintölu, en frumhljóöurinn stóö í samandregnu 
föUunum (þáguf. eint. og allri fleirtölu, iukii, iukiar 
osfrv.). Ekkert var nú eölilegra en þaö, aö annar- 
hvor raddstafurinn yröi ofan á og bældi hinn undir 
sig. Frá alda ööli hefur þaö veriö svo, aö þar sem 
tveir raddstafir hafa átt aö vera í samu oiöinu í ýms- 
um föUum þess, þar hefur annar rutt hinum burt (t. 
d. ætti að segja œtt í nefnif., en í eignarf. dttar, en 
nú er sagt œtt- i öUum föUum). Svo varð og meö 
iykiii\ y varð svo ráðríkt, að það flæmdi u alstaðar 
í burtu og tók undir sig völd þess og óðal. Pví 
segjum vjer nú alh'r iykiii, iykii, iykiar osfrv. Al- 
veg sama er með Egiii, Egii. Ur því að allir 
undantekníngarlaust segja Egii, er þessi mynd orðin 
málrjett (eins og iykii, sem eingum dettur í hug að 
vilja breyta í iukii). En nú má segja: vjer segjum 
þó katii. Petta er rjett, en það sýnir ekki annað en 
að orð verða ekki samferða, og eru mörg dæmi þess 

(t. d. koma — kom, komum á móts viö sofa — svaf 
svd/um), En aö kaltí hefur veriö komiö áleiöis meö 
lyktí, sýnir það, aö kettí hittist í ísl. handritum oftar 
en einu sinni. Svo hefur þessi mynd horfiö aftur, 
hver sem orsökin kann aö hafa verið til þess. Paö 
er eins og þegar hestur sKtnar aftan úr. Feröamaö- 
urinn skilur hann ekki eftir, og því síður leysir hann 
sjálfur annan hest til þess að láta hann verða eftir 
hjá hinum. En það er þetta, sem sumir vilja gera 
nú með orðmyndirnar. 

Oftar en einu sinni hafa heyrst raddir um, að 
ýms bæjanöfn í fleirtölu, er mynduð eru af hvorug- 
kynsorðum, er tákna land eða landspart, landshátt 
eða því-um-líkt, sjeu »röng«. Svo sem Etdar, Holtar, 
Hrísar, Nesfar, af eíby holt, hris, nes osfrv. Paö 
eigi alt að heita Eii, Holi osfrv. Nú eru þessi nöfn 
svo forn, að þau ná svo lángt aftur, sem sögur fara 
af (þ. e. til 9. og 10. aldar). Pað hefir því verið 
málsregla eða orðmyndunarlög að búa til eiginnöfn 
á þennan hátt. Hver sem nú orsökin er til þessarar 
myndunar og hvað sem sumum kann að þykja hún 
hjákátleg, þá er hún svo forn og svo rótfest, að það 
er ekki til neins, enda beinlínis gjörræði og rángt, að 
vilja reyna til að bola þessum orðmyndum út, og 
ætti eingum að haldast slíkt uppi Hvorki með þessi 
orð nje önnur. Jeg hef nýlega lesið í íslensku blaði, . 

að nú eigi ekki lengur aö skrifa ab lognast (útaf), 
heldur sje »rjett« aö rita að loknast, líklega af lok 
(smbr. 7iba undir lok). En þetta er alveg óvíst. 
Pó aö lokna (nibur) komi einu sinni fyrir í fornu 
máli, er alls ekki sagt, aö þaö sje sama oröiö. »Aö 
lognast útaf« vita allir hvaö merkir (aö deyja rólega 
eins og í móki) og er sjálfsagt dregiö af logn, Hjer 
er þaö því hugsunarleysi aö gera nýjúng. Og svo 
er um ýmislegt fleira, er jeg hef til greint í ritdómi 
mírium um stafsetníngaroröbók Blaöamannanna. 

Kjarninn i þessu máU er þá sá, að málið tekur 
altaf smábreytíngum, og þessar breytíngar eru háðar 
framfaralögum, sem ekkert má móti standa og eingin 
ástæöa er til að reisa rönd við. Pað þarf ekki annaö 
en þekkíng á sögu málsins til þess að sjá þetta og 
viðurkenna þessi lög. En af vanþekkíngu sprettur 
gjörræði og röng meðferð orðanna, röng skýríng og 
tilhneigíng til gjörræðislegra breytínga samkvæmt 
ímynduðum reglum, er einstakir menn hafa sjálfir búið 
sjer til heimildarlaust. 

Petta, er nú hefur verið ritað, er meira en rjett- 
ritun og má ekki heimfærast undir hana, því rjett- 
ritun nær aðeins til ytra búníngs orðanna en ekki til 
orðmyndanna, ekki til orðlíkamans. Rjettritunin á 
aðeins að skýra frá því, hvernig það og það orð ber 
að stafa, svo skynsamlegt sje. Hún á að skýra, hvort 

stafa skuli Etbar eöa Eybar, til dæmis aö taka, en 
það kemur henni ekkert við, að orðiö hljóðar og er 
Etbar, Auðvitað er hjer aftur deiluefni, hvernig 
rjettritunin eigi að vera, og eru þar eiginlega tvö 
meginatriöi; annað segir, að rita skuli eftir uppruna, 
hitt, að rita skuli eftir framburði þeim, sem nú er^ 

Pað gefur að skilja af því, er að framan er rit- 
að, að það er hæpið aö bera fyrir sig upprunann, 
þegar maður veit, hverjar og hve miklar breytíngar 
hafa orðið á málinu. Hvað er uppruni?, má spyrja; 
hvað á að fara lángt aftur í tímann? og þar fram 
eftir götunum. Pað er einsætt, að það er ómögulegt 
að gera þá reglu einhlíta. Hvað íslenskuna snertir, 
er þessi krafa um að rita eftir uppruna eiginlega ekki 
önnur en að rita sem samkvæmast því, er forfeður 
vorir rituðu á 13. og 14. og jafnvel á 12. öld: Pó 
krefr engi maðr þess, at réttritun ór skyli 
vera sjá en sama, er forfeðr órir hgfðu á 
bókum sínum á þeim gldum, er nú váru 
talðar — því að þá myndi hún líta út hjer um bil 
sem þessi setning. 

Hin meginkrafan, sú að rita skuli eftir framburði, 
er í raun rjettri hin eina rjetta — rjettritun for- 
feðra vorra var ekkert annað. En það dugar ekki 
að heimta, að þessari kröfu sje hlýtt. Og liggja þar 
til mörg rök, að sögn. Sú fyrst, aö menn beri ekki 

allir máliö fram eins, og þá yröi rjettritunirnar eins 
margar og munnarnir. Jeg játa, að þessi viðbára er 
þúng á metunum. En enn þýtigri er hin og óvið- 
ráðanlegri, að umsteypíng á útliti orðanna er mönn- 
um viðbjóður og veldur þar að auki eða getur valdið 
misskilníng. Pað er vaninn, vaninn sem augað hefur 
tamið sjer, og meðvitundin, er augað er gluggi 
hennar, sem hjer ræður lofum og lögum. Pessum 
vana verðum vjer að hlíta, og lúta, hvort sem það 
er oss leitt eða Ijúft. Nú er svo, að það er stöð- 
ugur og óslitinn þráður í ritsmíðum og skrifi Islend- 
ínga frá því á 12. öld og alt niður á vora daga. 
Pess vegna hefur forna rjettritunin getað haldist; 
einn hefur stælt eftir öðrum og ekkert hirt um, hvort 
rit þess eða þess orðs svaraði alveg til hans eigin 
framburðar eða ekki. Með þessu hefur rjettritun 
vor náð allmikiUi festu. Skyndileg breytíng er því 
óhugsanleg. 

En hitt er eingu að síður víst, að smábreytingar 
hafa altaf rutt wsjer til rúms. Endíngar-r varð að -ur 
á 14. öld, og nú rita allir svo {hestur osfrv.). œ og 
œ runnu saman í eitt hljóð um miðja 13. öld, og nú 
ritar einginn annað en ce, nema einstöku tilgerðarmenn. 

Að öllu samtöldu er rjettritun vor, eins og hún 
hefur tíðkast um lánga tíma, alls ekki svo slæm, 
þegar litið er á hana frá sjónarmiði sögunnar og 

vanans. En þó er mart, sem ööruvísi mætti vera. 
Petta hafa menn fundið, og því var þaö að .Blaða- 
mennirnir í Reykjavík gerðu samtök að því aö ráða 
bót á málinu. Peim tókst vel i mörgu, en miður í 
sumu. Aöalreglan varð að vera sú að kippa burtu* 
stöfum, sem einga þýðíngu hafa fyrir orðið og augaö 
mundi ekki sakna. Pað er auðvitað, að auganu og 
meðvitundinni ' stendur alveg á sama, hvort heldur 
ritað er kendi eöa kenndi, alt eða allt. Par af 
leiÖist sú regla, að einfalda skuli staf (tvöfaldan) á 
undan öðrum (þriðja). Að undantekníngar gerast hjer, 
þar sem 3. stafurinn t. d. er fallending, er skiljanlegt. 
Pessi regla er góð og Ijettir fyrir. Stafurinn z er 
algjörlega þýðíngarlaus nú á dögum. Upphaflega 
merkti hann ts og var borinn svo fram. Petta t er 
nú með öUu horfið í framburði, og z er því aðeins 
sama og s alstaðar. Blaðamennirnir byggðu z-unni 
út sumstaðar; það var gott, en þeir heföu átt að 
gera það alstaðar. Einginn hefði i raun og veru 
saknað hennar, en allir fundið, hve miklu auðveldara 
varð að rita rjett eftir en áður. Pað fyrsta, sem þarf 
að gera, er að gera hana landræka. Hjer undir 
mætti og heimfæra, það sem áður er sagt um radd- 
stafina á undan / og öðrum samhljóðum. 

Pað er víðar, að 3 stöfum lendir saman svo að 
einn af þeim hverfur alveg í framburði, t. d. r í 



gitizedbyGoOgle 



fy(r)si-, po(r)si-\ hjer ætti þessi þriöji stafur aö 
fara sömu leiðina. En jeg býst viö því, aö hjer veröi 
vaiíinn, augaö og meðvitundin ríkari fyrst um sinn, 
og vilji ekki sleppa r í /yrsi- (vegna orðsins fyrri) 
og líkum orðupi. 

Samkvæmni fuUa er ómögulegt að fá. Pað er 
meðalvegur, sem verður aö fara, og þá verður að 
finna þann, sem er greiðastur og beinstur. 

Eitt lögmál er þaö, sem hverjum ætti að vera 
Ijóst, er fjalla viU um rjettritun; þaö, að ekki megi 
eöa dugi að skrúfa hana aftur á bak eða gera hana 
fornlegri en þörf er á og tíðkast hefur upp á siö- 
kastið. En þetta lögmál hafa Blaðamennirnir brotið 
eða virt að vettugi, er þeir rjeðu, að fara skyldi að 
rita é í stað je, alstaðar nema í Jesús og orðum sem 
hefjendur (hluttaksorðum núlegs tíma). Pessa^r undan- 
tekníngar eru alveg ástæðulausar og gera rjettritun- 
ina óþarflega erfiða. Að rita heféndur er eingu 
verra en t. d. að rita héðan, hébtnn, féli, hékk og 
því-um-líkt; því að i þessum orðum var að fornu 
aldrei neitt /. I nútíðarmáli er einginn vafi á því, 
að fe er hinn eini rjetti ritháttur. I fyrsta lagi af 
því, að hjer eru tvö hljóð, sem ekki er hægt að rita 
nákvæmar en/+ e\ og því skyldi þá hjer rita tvo 
í einum staf og láta broddinn merkja / fremur en 
annars staðar þar sem / er?; hver semfram ber orðin 

sjá og sje finnur eingan mun á miöhljóöi þessara 
oröa. Paö er því í öðru lagi aðeins samkvæmni að 
rita j í öllum myndum sama orös. Og í þriðja lagi 
er þa$ eingin nýjung að rita je í íslensku. Pað var 
farið að rita svo á 14. öld, og var almennt á 15. og 
þar á eftir. Pað var reyndar ritaö ie, því að i var 
ritað alstaðar fyrir / (t. d. idy idta, hier osfrv.). I 
handriti því, sem GuUþórissaga er rituð í, er t. d. 
skrifað (sjá útgáfu Kálunds 1898) sier (oft), fiek{k) 
(oft), hiedinn, ried- (oft), hierad, hieild; liet, fiell, 
fied, siet, liet (— liett\ liet {— lfet\ hiet, triet, 
sier (sagnorð), riett (sauðarjett), lieku\ þar að auk 
í orðum sem giœt-, kiœr\ það er einginn vafi á því, 
að öU þessi te eru ekkert annað en je, sem vjer nú 
berum svo fram. Og svo var ritað um allar aldir, 
á 16., 17., 18. og 19. öld, nema af einstöku mönn- 
um, sem stæltu elstu íslensku handritin og rituðu e 
eða é, Sem kunnugt er, ritaði Rask é (e meö bak- 
falli) og það hafa margir gert eftir honum. En ein- 
mitt »bakfallið« átti að sýna, að þetta e (é) var frá- 
brugðið brodduðum stöfum (d, i osfrv.), einmitt af 
því að það var samsett af tveim hljóðum greinileg- 
um. Aö rita je er því eingin nýjúng í islensku. 
Pað er 4 — 5 hundruð ára gamall ritháttur og ætti 
því að hafa virðíngarverðan aldur, alveg eins og -ur 
f. -r, sem er hjer um bil á sama reki. 

Aö rita é fyrir je — þó ekki alstaöar — er 
þvert ofan í sögu málsins, þvert ofan í 4 — 5 
hundruö ára rithátt, eykur ritvandræöi og 
því þvert ofan í skynsamlega rjettritun. Paö 
ætti því sem fyrst aö detta úr sögunni aftur. Paö 
var glappaskot, aö trana því fram nú. 

Hvað orðaskipunina snertir, er ekki hægt að 
gefa neinar algildar reglur um hana. Pvi aö hún er 
mjög komin undir því, í hvaöa ham, ef svo má að 
orði kveöa, maður skrifar í hvert sinn. Orðaskipunin 
fer eftir því, hvaða áhersla er lögð á orðin; um leið 
og ritarinn ritar þau, mælir hann þau í huga sjer; 
þau raða sjer þá eftir hinum innra hita eða ákefó, 
sem er í brjósti hans. Ef hann ritar hitalaust, t. d. 
rólega um vísindaleg efni, verður öU orðaröð einföld 
og óbreytt. Og þó getur það átt sjer stað, að orðin 
raðist dálítið öðruvísi en rjett blátt áfram. Um þetta 
er eingar reglur hægt að gefa. Pað er komið undir 
tilfinníngu og hugarástandi ritarans. 

En þess má krefja, að málið sje hreint og 
íslenskt, laust við útlend orð og orðaskipun. Par 
á móti verður þess ekki krafist, að allir riti liðugt 
mál. Pað er náttúrugjöf, hæfilegleikinn að rita lipurt. 
Eins og sumum er stirt um mál, en aðrir málsnjallir, 
svo að orðin »fljóta af vörum þeirra sætari en hunáng«, 
eins er og ritlipurð misjafnt gefin. Pó má lángt komast 

5* 



gitizedbyGoOgle 



með ástundun og æfíngu. Vitur maður og gamall 
hefur sagt mjer, að best sje að lesa kostgæfilega 
fornsögur vorar, t. d. Heimskrínglu Snorra, og þetta 
er samkvæmt reynslu minni. Gott sveitamál er líka 
rjett að stæla, og lætur sumum það ekki iUa, en 
stundum vill það þó verða nokkuð flekkótt. 

I riti sumra ýngri manna má oft finna óvand- 
virkni í orðaröð, einkum að því leyti, að atviksorð 
eru sett — að ástæðulausu — of framarlega í setn- 
íngunni, og tyrir framan sagnorðið, t. d. »og vildi 
eigi aftur giftast« í staðinn fyrir »giftast aftur« ; »að 
hann jafnvel var sakaður« f. »var}afnvel«; »að hann 
eigi gerði« f. »gerði eigi« osfrv. 

Eins ætti að forðast sem mest tvinnun setnínga, 
hvorrar innan í aðra, sömuleiðis ofmikið af »sem«- 
setníngum, og í þess stað gera setníngarnar hlið- 
stæðar hvora annari. Pað hefur verið eðli íslensk- 
unnar frá upphafi. 

Pað er einginn vafi á því, að flestir, sem hafa 
vit á, reyna að skrifa svo hreint mál, sem þeir geta. 
En hitt er eins víst, að það þarf að brýna það fyrir 
hinum ýngri mönnum, að það má ekki sletta hönd- 
unum að því að rita. Pekkíng á sögu málsins, at- 
hugun á því, hvernig forfeður vorir skrifuðu, vand- 
virkni og ströng æfíng — alt þetta er alveg nauð- 
synlegt fyrir hvern, er rita vill rjett og vel. Vjer 

værum ættlerar í meira lagi, ef vjer færum að van- 
rækja móðurmál vort og Ijetum það vera eins og 
einhvers konar húsgáng, sem gefinn er sopi 
eða biti hjer og hvar, rjett svo að hann veslaðist 
ekki upp af sulti og seyru. Nú er varla hætt við 
þessu framar. En samt sem áður er einginn óþarfi 
að hvetja menn til þess að vera vakandi einnig aö 
þvi er snertir mál vort. Pví bæði nú og framvegis 
er og verður það aðalsannleikur, sem skáldið sagði: 

móðurmálið mitt góöa, 

hið mjúka og ríka, 

orð áttu enn eins og foröum 

mjer yndið að veita. 
Pað er einmitt það. »Mjer yndið að veita« — það 
á islenskan að gera, og það gerir hún líka, nema 
þegar hún er vanrækt og henni er misþyrmt. 
Gleymum þessu aldrei. 

Finnur Jónsson 

Hliskólinii og menntun alþýðu. 

(Fyrirlestur haldinn í »Fjel. ísl. stúd. í Khöfn« 2. marts 1901). 



1 ilefni fyrirlesturs þessa er brjef, sem fjelaginu 
hefur borist frá hinum góðkunna og áhugamikla landa 
vorum, Guömundi lækni Hannessyni á Akureyri. I 
brjefi þessu hefur hann skotiö því til vor að íhuga, 
hvort ekki muni vinnandi vegur aö koma hreifíng 
þeirri, er heitir »University extension* (háskóla- 
útbreiöslan) og nú í ýmsum myndum ryður sjer óðum 
til rúms i útlöndum, á stað heima á Islandi í einhverri 
haganlegri mynd. 

Áður en vjer víkjum sjerstaklega að brjefi þessu, 
hljótum vjer að gjöra oss Ijóst, í hverju hreifíng þessi 
er fólgin, kynna oss sögu hennar, útbreiðslu og 
myndir þær, sem hún hefur á sig tekið. Af því jeg 
er ekki sjálfur gagnkunnugur málinu og hef ekki enn 
sem komið er haft tækifæri til að kynna mjer það 
með sjálfssjón og sjálfsreynslu, ætla jeg, að því er 
sögu þess snertir, að þræða fyrirlestur þann, er 
prófessor Wilkens hjelt um efni þetta í stúdenta- 

samkundunni dönsku 14. febr. 1896 og ber nafniö 
• Háskólinn ^g menntun alþýöu«. Hefur höfundurinn 
góöfúslega gefiö mjer leyfi til þessa. Á hreifíngunni 
bar fyrst á Englandi; fluttist hún síðar til Ameríku 
og víðar. 

I. Sagra háskólaútbreiðslunnar. 

Hreifíngin á Englandi. 
Pað var 23. nóvember 1871 að til háskólans í 
Cambridge kom tillaga ein, er leit nýjum augum á 
ætlunarverk háskólanna. James Stuart, kennari viö 
Trinity CoUege, sem um 4 ára bil hafði haldið fyrir- 
lestra í stjörnufræði fyrir kennslukonum á Norðureng- 
landi og verkamönnum í Rochedale og vakið með 
því talsverða eftirtekt, rjeði nú háskólanum til að 
taka þessa nýju alþýðufræðsluaðferð undir sinn verndar- 
væng. Áður hafði sú vanalega uppáhaldsaðferð verið 
notuð að halda einn einstakan fyrirlestur um stórt og 
mikið efni, en var henni ekki að ýmsu ábótavant? Var 
það meira en munnsmekkur að fara yfir feikimikið 
efni í einum fyrirlestri, eða var nokkur holl næríng í 
því? Nei, góð fræðsla gat því aðeins átt sjer stað, 
að haldnir væru fleiri fyrirlestrar samanhángandi um 
sama*efni, flokkur fyrirlestra með nákvæmri og Ijósri 
niðurröðun efnisins. Pað gat orðið ekki einúngis til 
gamans, heldur og líka til gagns, en þvílíka tilsögn 

gátu aöeins góöir og hæfir kennarar veitt, menn, 
er þektu rjettar kensluaðferðir og voru vel að sjér 
í því efni, er þeir ætkðu að lýsa. Nú kom það 
oft og einatt í Ijós, að hjá alþýðumanninum, jafnf 
karli sem konu, var megn.þrá eftir að menntast, en 
var það þá ekki heilög skylda háskólanna að bæta 
úr þeirri þrá? Pví var að vísu svo varið, að flestir 
þessara alþýðumanna höfðu hvorki tíma nje tækifæri 
til þess að gánga á háskólana sjálfa, en var þá ekki 
auðið að finna einhverja þá aðferð, er breiddi gæði 
háskólafræðslunnar yfir land allt? Alþýða manna 
mátti vænta þessa af háskólunum; þeir einir höfðu 
kunnáttu til þess að bæta úr þörfinni og máttu best 
vita, hvernig að því átti að fara. Háskólunum var 
þetta líka sjálfum fyrir bestu ; því með þessu mótinu 
náðu þeir einmitt best því takmarki sínu, ekki einúngis 
að vera aðalból uppfræðslunnar, heldur líka að hafa 
sem dýpst og blessunarrikust áhrif á framtíðarheill 
mannkynsins. 

Nú streymdu beiðnir að úr öllum áttum tilað styrkja 
þessa tillogu Stúarts, og háskólinn setti nefnd á lagg- 
irnar til þess að íhuga máliö. Akveðið var að gjöra 
tilraun, og árið 1873 var byrjað á að halda fyrir- 
lestra í Nottingham um þjóðmegunarfræði, í Derby 
um aflfræði og í Leicester um ensku bókmenntirnar. 
Fyrirlestrarnir voru haldnir af sendimönnum frá Trinity 

College, og aöferðin sú hin sama og Stúart hafði 
beitt. Fyrst var útbýtt leibarvisi yfir aöalatriði 
fyrirlestranna, þá voru fyrirlestramir haldnir, þá 
kom viirwdnstund, er áheyrendurnir spuröu kennar- 
ann út af efninu, og loks iýstu þeir, er það vildu, 
því skriflega, sem þeir höfðu lært, og þessar rit- 
gjörðir gátu þeir sent sem pró/ritgförbir til há- 
skólans. 

Nóg var mótstaðan í fyrstu, þó helst fjárþröng, 
en málið festi rætur í hugum manna og hreifíngin 
breiddist út. 1876 náði hún til Lundúna og vár þar 
stofnað »Lundúnafjelagið til útbreiðslu há- 
skólafræðslu«, og 1878 slóst háskólinn í Oxford 
með í förina. En eftir því, sem bylgjan óx, urðu 
erfiðleikarnir meiri, og málið gekk nú löturhægt. 
Ofan á fyrsta fögnuðinn sló nú ótrú í hugi manna, 
og svo gekk á árunum 1880 — 85, að litlu munaði 
áfram. Pað var svo að sjá sem nemendurnir sjálfir 
væru farnir að óttast, að námið yrði þeim of þúngt, 
og fátt var, sem gladdi vonir manna þá nema verk- 
mannalýðurinn í Northumberland, er sýndi af sjer frá- 
bæra elju. 

En 1885 var lagt út að nýju og farinu beint í 
betra horf. Menn komust að raun um, að fyrirlestr- 
arnir um hvert einstakt efni hefðu verið of margir 
og of yfirgripsmiklir, sem sje 12 fyrirlestrar í flokki 

og þar fram yfir. Nú rifaði háskólinn í Oxford seglin 
og ákvaö, að ef ekki væri hægt að ná áhuga nógu 
margra á þessum einstöku stöðum eða nógu miklum 
tækjum til lengri kennslu, þá skyldi kenna á fleiri 
stöðum og hafa fræðsluna styttri, svo sem 6 fyrir- 
lestra í flokki. Aheyrendurnir voru flestir hverjir 
börn að andlegum þroska, svo ekki mátti taka of 
djúpt i árinni og ef til vill betra að byrja með smærri 
togum. Og það gekk betur, gekk Ijómandi vel, svo 
nú kom besta skrið á bátinn. Áður hafði Oxford, 
nefnilega á deyfðarárunum 1880 — 86, haft 27 fyrir- 
lestrarflokka á 22 stöðum, en 1886 — 87 voru haldnir 
67 flokkar á 50 stöðum með 10 þúsund (eða ná- 
kvæmar 9908) áheyrenduni. Pessi blásandi byr og 
svo fögnuðurinn yfir kappi og lærdómsfýsn nemend- 
anna, námsfjöri þeirra og kostgæfni varð til þess að 
farið var að fitja upp á nýjum aðferðum. Áheyr- 
endurnir vildu nefnilega ekki aðeins læra að hafa 
eftir, heldur éinnig að hugsa upp á eigin spýtur ; og 
þeim varð það ekki einhlítt að hlusta á kennarann 
og spyrja hann spjörunum úr í viðræðustundunum, 
þeir vildu líka fá leiðbeiníngar um bækur, er lutu að 
efninu, og helst vildu þeir fá þær heim til sín. Af 
þessum ástæðum var um/erbabókasð/num komið á 
stofn. Við hvern flokk fyrirlestra var hnýtt svo litlu 
bókasafni, 20 — 50 bindum eftir því, sem við átti, og 

var skýrskotað til bóka þessara í hinum prentaða 
leiÖarvísi, en bókasafnið fylgdi kennáranum úr einum 
stað í annan. Pegar til bókanna kom, urðunemend- 
urnir nú fyrst hissa á öUum þeim hugmyndum, að- 
ferðum og verkfærum, er vísindin höfðu beitt til að 
skýra eðli hlutanna, en samfara því þróaðist í brjóst- 
um þeirra einlæg aðdáun fyrir þessum heimi vísind- 
anna og lotningarfull tilhugsun til heimkynna hans: 
háskólanna. Pað mætti þó vera gaman, hugsaði al- 
þýðumaðurinn, að dvelja þó ekki væri nema skamma 
stund innan þessara laufklæddu múra, í lestrarskál- 
unum, á tilraunastöðvunum og á söfnunum og sjá 
alla þá dýrð, sem þar er. Og ensku háskólarnir, 
sem áður voru svo hjartanlega afturhaldssamir og 
aðeins höfðu leyft tíginna og rikra manna börnum 
aðgöngu, urðu nú svo úngir og alþýðlegir í lund, að 
þeir sögðu: leyfið smælíngjunum til mín að koma! 
Peir tóku upp amerískan sið, nefnilega sutnarskólana. 
1885 tók Cambridge að bjóða efnilegustu alþýðu- 
mönnunum til sín í sumarleyfinu, og Oxford tók upp 
á sama siðnum 1888, en i stærri mæli. I ágústmán- 
uði er nú árlega á báðum þessum stöðum haldið svo 
að segja andlegt samsæti. Pá eru haldnir fyrirlestra- 
flokkar í hinum ýmsu greinum vísindanna og sæg 
hugmynda sáldað út meðal áheyrandanna, er nema 
þúsundum. 

Nú er útbreiðsluhreifíngin á Englandi komin í 
fastar skorður og er mjög útbreidd. Henni stýra 
kennsluráö í Cambridge og Oxford. Pau prófa og 
kjósa kennara, hafa eftirlit með fyrirlestrum þeirra, 
fara yfir leiöarvísirana og gefa út vitnisburðarbrjef 
lærisveina. Komi fram í einhverjum hluta landsins 
ósk um að fá lýðfræðslu, þá er vanalega kosin nefnd 
og framkvæmdarmaður. Nefndin fer svo á fjörurnar 
til kennsluráðsins og er úr því milliliður miUi þess og 
nemendanna; sjerstaklega annast hún alla innheimtu 
kennslugjaldsins og fjárframlögin. Hún tjáir nú kennslu- 
ráöinu óskir sínar, en það sendir þá fyrirlestratöfl- 
urnar, svo nefndin geti valiö úr. Pví næst kemur 
kennarinn í þeirri grein, sem valin var, og þá borgar 
hver hluttakandi ákveðna upphæð, 4^/2 — 9 kr., eftir 
fjölda fyrirlestranna. Námsgreinar þær, sem helst er 
sóst eftir, eru saga og bókmenntir, ýmsar greinar 
náttúrufræðinnar og þeim samfara verklegar æfíngar, 
steina-, grasa- og dýraleitir, loks þjóömegunarfræði 
og þ. u. 1. 

Arángur hreifíngarinnar er sá, að á öUu Englandi 
voru árið 1893 hjer um bil 400 fyrirlestraslaðir, 600 
fyrirlestraflokkar með um 60 þúsund áheyrendum. 
Af þessum fjölda tók allur helmíngur þátt í spurn- 
íngunum í viöræðustundunum, og af þeim gerði þriðji 
partur til helmíngur skriflegar æfíngar, en nálega hver 

sjöundi maður gekk undir próf að afloknum fleiri eða 
færri fyrirlestrarflokkum, og má það heitagóður árángur. 

Hreifíngin í Ameríku. 
Frá Englandi fluttist hreifingin til Ameríku og 
var tekið þar með vana-fjöri og keppni Ameríku- 
manna. Var hún sett í samband við bókasöfnin, og 
margur bókavörðurinn gjörði sjer nú að skyldu ekki 
einúngis að kaupa, geyma og lána út bækurnar, 
heldur lika að leiðbeina mönnum um, hvernig og hvaða 
bækur þeir ættu helst að lesa. Á bókasafninu í 
Bufalo voru búnar til stórar bekkjarstofur og í sinni 
hverri stofunni leiðbeindi bókavörður lesendum í sinni 
hverri námsgreininni. Pað var aðeins eitt, sem á 
skorti, hið lifandi orð. En þá fór maður, dr. Bennis 
að nafni, 1887 að halda fyrirlestra eftir hinni ensku 
fyrirmynd, og voru fyrstu fyrirlestrarnir um þjóð- 
fjelagsmál nútímans. Aðrar stundir dagsins leið- 
beindi hann áheyrendum sínum í vali og notkun bóka. 
Að þessu var gjörður góður rómur; Vincens biskup, 
kanslari við sumarskólann í Chautauqua, varð mjög 
hlynntur málinu og nefnd ein samdi stefnuskrá hreif- 
íngarinnar; hefur síðan verið fariö eftir henni. 
Aðalinnihald hennar er það, að vinna beri að útbreiöslu 
vísindanna með samtökum miUi lærðra og leikra 
manna og eftir nákvæmum aðferðum. Námsgreinir 
skyldu helstar : þjóðvísi, þjóðmegunarfræði, stjórnfræði. 

siöfræði, veraldarsaga og bókmenntasaga. Var markiö 
meö fráeöslu þessari að gjöra menn að góðum og 
löghlýðnum borgurum. Ennfremur skyldi veitt til- 
sögn í gagnfræði og ýmsum greinum náttúrufræðinnar. 
011 þessi kennsla skyldi höfð yfir í samanhángandi, 
reglubundnum fyrirlestrum af góðum kennurum ; skyldi 
hún. standa í sambandi við hinar æðri menntastofnanir 
ríkisins og ennfremuf ná viðskiftum við bókasöfn, 
fyrirlestrarfjelög og þó einkum sumarskólana. Hinum 
menntaðri mönnum í hverjum bæ eða hjeraði bar að 
sjá um að samvinna þessi tækist. 

Brátt mynduðust þrjár aðalstöðvar: 
1., í Fíladelfíu: kosin var nefnd manna og 
framkvæmdarstjórinn sendur til Englands til að kynnast 
háskólaútbreiðslunni þar. Prófessor Moulton, sem 
var öflugur útbreiðslumaður á Englandi, kom til 
Bandaríkjanna og varð nú »postuli hreifíngarinnar« í 
Ameríku. Nokkrum mánuðum síðar var búið að 
koma á fót 40 deildum með 50 þúsundum hluttakenda. 
Paö var nógu laglegur sprettur og Ameríkumenn voru 
hreyknir af. Stói3t fjelag »Ameríska fjelagið til 
háskó!aútbreiðslu« var sett á stofn. Fengnir í 
fyrstu 2, þá 4 og síöan 6 útbreiðslukennarar, er ein- 
göngu hefðu það á hendi að halda fyrirlestra, stofna 
nýjar deildir, gefa út rit fjelagsins ofl. 1892 var 
settur á stofn skóli til þess að klekja út útbreiðslu- 
kennurum einum saman. 

2., þá kom New-York og hjer var háskóla- 
útbreiðslan þegar gjörð að deild við háskólann sjálfan, 
en fje veitt úr ríkissjóði til stofnunarinnar. Hjer hefur 
og bókasafnstilhögunin tekið á sig einkennilega mynd. 
Auk hinna ókeypis opinberu bókasafna hefur ráða- 
neytið búið til fram yfir 100 umferðasöfn og er talan 
aukin æ og sí. Söfn þessi, er hafa inni að halda 
50 — 100 bindi hinna bestu ríta á hverju ákveðnu 
vísindasviði, eru leigð út gegn vægri borgun heil 
missiri hvert á land sem vill, þar sem útbreiðslu- 
deildir á annað borð eru, og á sama hátt má fá ýms 
áhöld og kennslutæki leigð. 

3., Síðust í lestinni, en ekki lægst í loftinu, er 
Chicago. Hinn nýstofnaði háskóli þar er hinn al- 
þýðlegasti í heimi og tilgángur hans er sá, »að bjóða 
öllum ástundunarsömum mönnum, jafnt körlum sem 
konum, öU þau not, er hafa má af háskólanum«, 
livort heldur er á staðnum eða i fjarlægð. Hjer var 
útbreiðslunni komið fyrir sem sjerstökum hluta há- 
skólans í fimm deildum: 1., deild til fyrirlestra með 
venjulegri útbreiðsluaðferð, 2., deild til brjeflegrar 
kennslu með póstinum, 3., deild til viðræðu með 
kvöld- og laugardagaspurníngum, 4., deild bókasafns- 
ins, er velur og sendir umferðasöfnin á stað, og 5., 
kennaradeild. 

Til samanburðar á útbreiðslunni í Ameríku og á 
Englandi má hafa töflu þessa: 



Aðalból 


6 
fyrir- 
lestrar 


10 
fyrir- 
lestrar 


Sam- 
tals 


Nem- 
endur 


Skrifl. 

æting- 

ar 


Próf- 
aðir 


Cambridge . . 
Oxford .... 
London .... 
Fíladelfía . . . 
Ghicago .... 
New-York. . . 


78 
151 

16 
107 
122 


15f) 

87 
120 

34 


233 
288 
136 
107 

122 
34 


15824 
23051 
13374 
18822 
24822 
3667 


2565 

2714 

1958 

419 

725 

223 


1730 

1295 

1231 

388 

486 

142 



Skýrslan sýnir, aö þeir eru miklu færri í Ameríku, 
sem taka þátt í hinum skriflegu æfíngum og láta prófa 
sig; einnig eru fyrirlestraflokkarnir færri og styttri, 
svo aö hreifíngin hefur yfir höfuð að tala meiri tildurs 
og hjegómabrag á sjer í Ameríku en á Englandi. 

Pó er eitt, sem Ameríka hefur fram yfir England 
og í fyllra mæli, þó það sje nokkrum hjegóma bundið, 
og það eru 

Sumarskólamir, 

Peir eru, eins og þegar er sagt, amerískir að 
uppruna og hafa fengið á sig mjög fagran brag, á 
borð við ólympisku leikina hjá Forngrikkjum. 

Pað var kristileg samkoma, er á ári hverju hafði 
mót með sjer við Chautauqua-vatnið í New-York- 

hjeraðinu. Henni kom til hugar 1874 aö stofna til 
þessara sumarskóla undir beru lofti. Nú eru 59 slíkir 
skólar í Bandaríkjunum, og allt aö 500 þús. manns, 
hálfri miljón, á að hafa tekið þátt í þeim. 

Valinn er fagur staður og þar er sumarskólinn 
haldinn 3 mánuði. Veitir hann fræðslu í allri al- 
mennri menntun. Föst hús eru aðeins lestrarskálarnir, 
leikfimishús og tilraunastöðvar. Standa þau auð á 
vetrum, en með sumrinu rísa heilar sveitir drifhvítra 
tjalda hrínginn í kríng, og þá eru nemendurnir komnir 
þángað hópum saman til þess að njóta náttúrufeg- 
urðarinnar og auðga andann. Frægir kennarar frá 
ýmsum háskólum, nafnkunnir rithöfundar og listamenn 
eru beðnir að koma þángað og við komu þeirra hefst 
fræðslan jöfnum höndum í vísindum og listum. Milli 
klíða er mönnum skemmt með söng og hljóðfæraslætti. 
Par er og sundkensla og leikfimi, rónir kappróðrar á 
fljótum, knattleikur og dam. Einn skemmtir öðrum og 
andinn og náttúran öllum; það er hreinasta hátíð fyrir 
sál og líkama. AUtaf kveða við fyrir eyrum manna 
nöfn skálda, vísindamanna og vísindalegra uppgötv- 
ana: Browning, Carlyle, Dante, Göthe, Ibsen; þjóð- 
fjelagsmeinið og Henry George; Kant, Plato; Richard 
Wagner; framþróunarkenníngin, Spencer, Darwín og 
Huxley, allt hvað innan um annað. Menn hlýða á 
fyrirlestra þjóðlegs efnis, um áhugamál nútímans eða 

6 

gáng sögunnar og bókmenntanna ; sumir vinna á til- 
raunastööinni að efnafræöislegum rannsóknum og 
sumir fara í grasaleit meö góöum kennara. Allir 
hafa eitthvað fyrir stafni, meðan vinnutíminn endist, 
og sjerhver verður að velja það úr sjálfur, er hann 
álítur að veiti sjer besta andlega næríngu og sálar- 
þroska. Pegar námsstundunum er lokið, er gengið 
að miödegisveröi í stórum matarskálum, en þegar 
upp er staðið, dreifast menn út um hvippinn og 
hvappinn, til leika eða göngu, inn í skóg eða 
út á sjó, eða kunníngjar takast tali og skemta hver 
öðrum eftir föngum, en allir eru jafnhrifnir af hinum 
fagra mannlega fagnaði, sem þar er. »Eingum verður 
á að taka sjer miðdegislúr, því mega þeir ekki vera 
að, æfin er þar svo stutt, en yndisrík«. Og lægju 
nú ekki þjóðarmeinin, auðvaldiö og fátæktin, eins og 
miðgarösormur utan um þennan blómareit og biði 
amstrið manns ekki heima fyrir, þá mætti segja eins 
og einn nemandinn sagði: »Petta er aldingarðurinn 
Eden«. 



Hreifíngin, er við þannig höfum fylgt til Ameríku, 
hefur nú smámsaman breiðst út til allra enskumæl- 
andi þjóða, og enda suður til Ástralíu og Kap. En 
það lítur líka út fyrir að henni ædi að auðnast »að 
klæða fjallið* á Norðurlöndum. Sumarskólar hafa 

verið stofnaðir í Uppsölura og Lundi, ognú einnig 
í Kristjaníu. Um sama leyti kemst útbreiðslan á 
fót í Danmörku og hafa fyrirlestrarflokkar um ýms 
efni verið haldnir í helstu bæjum þar. Danmörk 
hefur annars verið á undan flestum öðrum löndum að 
því er alþýðufræðslu snertir; hjer voru lýðháskólar 
þeir, er Grundtvíg stofnaði, fyrir og veittu þeir 
töluvert betri fræðslu en útbreiðsludeildirnar almennt 
gjöra. Ennfremur hefur nú um undanfarin ár í Kaup- 
mannahöfn verið árs- og sumarkennsla fyrir alþýðu- 
kennara og kennarakonur, tilsögn í heimilisiðnaði og 
nú loks í leikfimi, en stúdentasamkundan hefur á 
vetrum haldið kvöldskóla ókeypis handa verkamöimum. 
Svo eru tildrög og saga háskólaútbreiðslunnar, 
en nú er að líta nánar á 

II. Aöferðirnar. 

Aðalkennsluaðferðin er sú, sem áður er getið: 
1., leiðarvísir, 2., fyrirlestrar, 3., viðræður, 4., rit- 
gjörðir, 5., prófun. 

1. Leiibarvisirinn er til þess ætlaður að gefa 
glöggt yfirlit yfir aðalinnihald og atriði fyrirlestranna. 
»Bestu hugsanir kennarans í sem Ijósustum búníngi«, 
með skrá yfir og tilvitnun til bóka þeirra, er nem- 
andinn getur kynnt sjer um það efni. Leiðarvísir 
þessi er sendur á áfángastaðinn undan kennaranum, 

6* 

svo áheyrendurnir geti keypt hann og kynnt sjer hann í 
tæka tíö. Hann er áríöandi til stu&níngs og til þess aö 
stytta erfiðleikana meö að komast inn i hugsanagáng- 
inn ; nemandinn getur fylgst miklu betur meö fræösl- 
unni, þegar hann kann leiöarvísirinn, því þaö er 
beinagrindin úr fyiirlestrunnm, sem þar er. I Ameríku 
er sumstaðar leitast viö aö gjöra leiðarvísirinn svo 
fuUnægjandi, aö hann, ef þörf gjörist, geti algjörlega 
komið i stað kennarans og menn sjálfir numið heima 
fyrir af bókum þeim, er fást lánaðar. Leiðarvísirarnir 
eru þá oft æðilángir og með tilvitnunum frá ýmsum rit- 
höfundum og ýtarlegum skýrskotunum til bókanna, en 
hverjum kafla fylgja spurníngar, sem nemendunum 
er ella ætlað að svara í viðræðustundinni, og verk- 
efni til ritgjörða. Bækur þær, sem til er vitnað, fást 
í umferðasafiiinu eða á stærri opinberum söfnum. I 
leiðarvísinum er stuttlega lýst gildi bóka þessara. 

2. Fyrirlesiramir eru haldnir einusinni og 
tvisvar á viku. Peir eiga að vera örvandi, Ijósir og 
skilmerkilegir, og ákjósanlegast, að þeir sjeu lífgaðir 
með myndum, tilraunum og dæmum. Pað eru helst 
úngir magistrar, doktorar og á sumrum prófessorar, 
er fást við kennsluna á Englandi, en í Ameríku eru 
kennararnir oft af lakara tagi nema á sumarskólun- 
um, er háskólakennararnir koma, eða þá eins og i 
Fíladelfíu, að hafðir eru sjermenntaðir útbreiðslu- 

kennarar. Pað er aöalkostur kennarans, að kunnáttan 
sje oröin* lifandi á vörum hans, og umfram allt verður 
hann að varast stagl og óskýrleik. 

3. Viiræiustundimar eftir fyrirlesturinn eru 
mjög mikilsverðar. Pá á að leysa úr öllum þeim 
spurníngum og efasemdum, er vaknað hafa í huga 
áheyrendanna. Getur þá kennarinn og hnýtt ýmsu við 
og vakið dýpri skilníng á efninu. Má vera, að hann 
finni þá einhvern galla á fyrirlestri sínum, er þarf 
leiðrjettíngar við. En aðalatriöið er, að hann kemst 
í nánara og góðlátlegra samband viö nemendurna. 
Eftir skýrslunum er þaö allt að helmíng áheyrenda, 
er tekur þátt í viðræðunum. 

4. Riigjörbimar. Markið er að leiða áheyr- 
endurna til sjálfstæðrar athyggju og íhugunar, en það 
næst best með því að láta þá sjálfa leiða hugsanir 
sínar fram á pappírinn. I því tekur allur þriðjúngur 
þátt. Verkefniö er þannig valið, að þaö aö nokkru 
leyti útheimtir sjálfstætt nám og íhugun. Best er að 
ritgjöröunum sje skilað 3 dögum fyrir næsta fyrir- 
lestur; kemur þá kennarinn fram með athugasemdir 
sínar viö þær í viðræöustundinni, án þess þó að nafns 
höfundar sje getið nema hann æski þess. 

5. Pró/unin. Nú er sumum svo varið, að þeir 
vilja sjá einhvern árángur iöju sinnar og fá vitnisburð 
fyrir ritgjöröirnar. Skýrslan sýnir, aö sjöundi hver 

maöur gengur til prófs. Prófiö, sem aö öllu leyti er 
innifali& í ritgjörðum þeim, sem nemandinn hefur 
skrifaö, er haldiö af kennara meö prófdómanda frá há- 
skólanum. Eftir fjölda fyrirlestranna og eftir því, 
hve nemandinn hefur tekiö þátt í mörgum flokkum, 
fer þýngd prófsins og heiðurinn, sem af því hefst. 
Lundúnafundur samdi svolátandi prófskrá: 

I. deUd 

fyrir stuttan flokk, án vitnisburöar : 

1. Inngángsfyrirlestrar, sem aðeins er ætlað að glæða 
áhuga. Eingar ritgjörðir nje próf. 

2. Stuttir flokkar með 6 — 9 fyrirlestrum. Ritgjörðir 
og próf, en einginn vitnisburður. 

II. deild 

fyrir lengri flokka, með vitnisburði: 
1. Fyrirlestrar 10—12 í flokki með fram- 
haldsflokki í 6 fyrirlestrum 



i lokapróf 



2. 24 fyrirlestrar í flokki með 
framhaldsflokki i minnsta kosti 
24 fyrirlestrum árlángt 

3. Fleiri ára flokkar, oftast 
3 ára, tengdir hver við 
annan 

4. Skilyrðin fyrir háskólavitnisburði ] titilinn: 
með »heiðarlegt« í öllum grein- \ »affiliat« 
um veita j (aukastúdent). 



ársvitnisburður : 
»almennt« 
»heiðarlegt« 
háskólavitnisburður : 
»almennt« 
»heiðarlegt« 

Við hliöina á þessari aöalaöferö, sem nú hefur 
veriö greint frá, hafa útbrei&slumenn fundið upp á 
öörum fræðsluaöferöum, sem vert er aö geta. Á 
strjálbyggðum stöðum er vanalegast aðeins auöið að 
halda stutta fyrirlestrarflokka, en þá er reynt að halda 
náminu við árið í kríng meö lestrardetldum. Deild- 
unum er sagt til, hvernig og hvað þær eigi að lesa. 
Oft er heimalestrinum þannig fyrirkomið, að hann er 
ætlaður til undirbúníngs fyrirlestrum þeim, er kenn- 
arinn heldur síðar. Ef hann t. d. ætlar að fara yfir 
rit Shakespears, þá eru deildirnar látnar lesa þau fyrir- 
fram, og er það mikiU Ijettir til þess að hafa fljótar 
gagn af fræðslunni. Háskólinn í Oxford hefur komið 
þessu mjög vel fyrir. Kennarinn semur leiðarvísir og 
leiðbeiníngu um, hvernig heimanáminu skuli varið 
hvern ársfjórðúng. Svo getur hver meðlimur lestrar- 
deildarinnar keypt svo sem 6 merki, en merkin gefa 
honum rjett til að skrifast jafnoft á við kennarann og 
senda honum spurníngar eða ritgjörðir, er hann æskir 
leiðrjettíngar á. Pessari brjefafræislu er enn skríti- 
legar fyrirkomið við Chikagoháskólann. Par er hægt 
að fá tilsögn í öUum greinum gegnum póstinn og 
taka skrifleg próf með póstinum. Pannig lærir nú 
smali einn í Arizonafylkinu arabisku í margra mílna 
fjarlægð, og alþýðukennari einn á Hawaiieyjunum í 
Kyrrahafinu er að læra sanskrít á sama hátt við 

Chikagoháskólann. Paö þótti í byrjun nokkuö glæfra- 
legt aö byrja svona á málakennslu með póstinum, en 
þaö var eðlileg afleiðíng af því, sem menn höfðu áður 
lært. Pannig Voru alþýðumenn á Englandi orðnir vel 
heima í þýðíngum af ritum forngrísku skáldanna, 
Æskylosar og Sófoklesar, og grísku sögunni, en þá 
voru sumir, sem h'ka vildu læra grísku, og svona 
uxu óskir manna um að læra fleiri mál eins og Hka 
einstakar aðrar greinar vísindanna. Var þá reynt að 
sinna óskunum með þessari brjefakennslu og hefur það 
feynst dável. Ameríkumenn hafa sjerstaklega lagt 
sig niður við þessa aðferð, og einstaka háskólar þar 
hafa á þennan hátt veitt tilsögn í ýmsum greinum: 
hebresku, grísku og latínu, enskum og frönskum bók- 
menntum, flatarmálsfræði, byggíngarfræði, eðlisfræði, 
efnafræði, líffræði, jarðfræði og stjörnufræði. Ber- 
sýnilegastur er árángurinn af kennslunni í sögu, þjóð- 
megunarfræði og þjóðvísi ; það hefur haft bestu áhrif 
á löghlýðni manna og ósjerplægni í opinberum málum. 
Eins og gefur að skilja þarf mikinn áhuga og 
löngun og töluvert sjálfstæði til þess að nema svona 
upp á eigin spýtur í fjarska. Og það er ekki nema 
eðlilegt, þó nemendurna, jafnt karl sem konu, lángi 
til að hitta hina ókunnu kennara sína og dvelja, þó 
ekki sje nema örskamma stund, á sjálfu höfuðbóli 
vísindanna, háskólanum, en þeim gefst best færi á 

þessu meö því að sækja sumarkennsluna þar. Peir 
leiöa þá allar þær stöövar augum, er þessi undra- 
verða viska streymir frá, og þar hitta þeir þá líka 
mennina, sem þeir brjeflega eru orðriir svo hand- 
gengnir. I fyrirlestrunum, sem haldnir eru þá í 
sumarleyfinu og þeim er boöið til, hlaðast áhrif að 
þeim frá öUum sviðum mannvitsins. Pað gagntekur 
oft og einatt hugi þeirra og gjörir þá að betri 6g 
dyggari mönnum, og þegar þeir fara, bera þeir í 
djúpri og þakklátri endurminníngu áhrifin út til 
þjóðarinnar. 



Vjer höfum nú lokið þessu yfirliti yfir háskóla- 
útbreiðsluna og vitum nú, í hverju hreifíng þessi er 
fólgin, en þá er sú spurníngin eftir, hvort hægt muni 
að fleyta henni heim til Islands og í hverri mynd. 
Hlýðum þá fyrst á frumkvöðul tillögunnar, Guðm. 
lækni Hannesson, og virðum síðan fyrir oss skoðun 
hans og tiUögur. Aðalkafli brjefs hans hljóðar svo: 
»Islensk University-Extension. 

U. E. hreifíngin erlendis er yður auðvitað flest- 
um kunn og vafalaust kemur flestum saman um, að 
hún gœti verið öflugt meðal til þess að vekja þjóð- 
ina af svefni og fáfræði, til þess að flytja allri alþýðu 
fróðleiksforða og menníngarstrauma heim á hlaðið. 

Hreifíng þessi hefur þó eigi flutst heim til Islands 

enn sem komiö er. Peira, sem um máliö hafa hugsaö, 
hefur að líkindum þótt hið útlenda fyrirkomulag lítt 
framkvæmanlegt hjer eða menntun alþýöu viöunandi og 
þörfin því eigi brýn, einnig sjeö, aö torfærurnar eru 
margar: fám mönnum á að skipa, er vel sjeu hæfir 
til þess aö kenna öörum, hve erfitt þeir eiga með að 
feröast í þeim erindum sökum fjeleysis, strjálbyggöar 
landsins og vegaleysis, þar sem aö lokum er hæpiö 
aö fá húsnæði, sem rúmi þaö heitir af áheyrendum. 

Pörfin 
á alþýðumenntun hjer er vafalaust eingu minni, ef ekki 
meiri, en viðast hvar -erlendis. Fáir fara utan, flestir 
þekkja aðeins sitt hjerað og sveitúnga sína, bók- 
menntirnar eru fátæklegar, blöðin lítilfjörleg. Jafnvel 
hjer í Eyjafirði finnast heimili, þar sem eingin bók er 
til að fám guösorðabókum undanteknum, sem einginn 
les, ekkert blað er keypt nje lesið, þar sem jafnvel 
einginn þekkir íslendíngasögur hvaö þá annað. Pví 
miður mun þetta ekki einsdæmi og hjer má þó telja 
menntunarástandiö tiltölulega gott. Til þess að vekja 
menn upp úr því andlega dái, sem fjöldi manna nú 
er í, mundi fátt oflugra en hið lifandi talaða orð og 
hin persónulegu áhrif, er fást ættu gegnum ísl. U. E. 

Útlenda fyrirkomulagið 
eins og það tíökast erlendis meö fleirum samháng- 
andi fyrirlestrum og nokkurs konar skólasniði mundi 

allsendis óframkvæmanlegt hjer. Sjerstakar ræður 
eöa fyrirlestrar um valin efni mundi vera hið eina 
framkvæmanlega. Auðvitað geta þeir ekki tekið yfir 
mikið, en þó sje jeg ekki betur en að þeim gæti 
orðið talsvert gagn, ekki síst, ef munnlegar samræður 
gætu faiið fram á eftir. 

Húsakynnin 
held jeg að sjeu auðfundin: kirkjurnar. Pær standa 
svo marga daga ársins gagnslausar að ekki væri 
nema hæfilegt, þó þær væru einn dag að gagni. 
Vafalaust amaðist einginn við því, þó þær væru 
hafðar til þessa. 

Hverjum er á að skipa 
til þess að vinna að þessari munnlegu fræðslu fólks- 
ins? I þessu sem öðru verður að tjalda því, sem til 
er. Vjer höfum ekki háskólakennara til þess, þó það 
sjeu þeir, sem starfið hafa á höndum ytra, en yjer 
höfum eigi að síður fjölda allvel menntaðra manna, 
sem velja mætti úr. Frá Höfn ferðast nú árlega all- 
margir stúdentar heim til Islands og finna frændur 
sína víðsvegar um land. Peir gætu orðið góðir liðs- 
menn og sagt tíðindi utan úr heiminum. Stúdentar 
frá Reykjavík dreifast árlega að sumrinu út um land 
allt, þeir eru fjölmennur flokkur, sem mikið gæti 
starfað* Kennarar við skólana í Reykjavík og ýmsir 
aðrir fræðimenn þar eru ótaldir, en einnig hinn mikli 

fjöldi embættismanna út um land allt, sem eflaust 
mundi styöja máliö og styrkja eftir mætti, aö minnsta 
kosti margir þeirra. Petta eru þeir menn, sem yjer 
höfum á að skipa; þó það sjeu ekki háskólakennarar 
og þó margir sjeu sjálfsagt ekki sterkir á svellinu, 
þá þykja mjer þeir líklegri til að geta unnið margt 
og mikiö, ef þeir leggjast á eitt. 
Kostnaður 
við það að fá opinbera fyrirlestra utn land allt þyrfti 
ekki að vera mikiU, ef áhuginn og framkvæmdar- 
viljinn væri nokkur. Eins og áður er getið, dreifist 
fjöldi lærðra manna út um land allt á ári hverju hvort 
sem er. Fengjust þeir til að halda fyrirlestra einn 
eða fleiri hver í sínu nágrenni eða þar sem hann færi 
um, fengist strax fjöldi af fyrirlestrum. Til þess að 
hlaða í eyðurnar mætti hafa embættismenn, sem eru 
hvervetna um landið og velja úr þeim. 

Framkvæmd 
þessi er því skilyrði bundin að fast fyrirkomulag 
komist á í þessa átt. Mjer virðast stúdentafjélögin 
í Höfn og Reykjavík Hklegust til þessa. Eldri menn- 
irnir eru of framkvæmdarlausir og fjörlausir til þess 
flestallir, svo að öllu samanlögðu held jeg að einginn 
gjöri það ef ekki stúdentafjelögin. 

Mjer hefur komið til hugar, að fjelögin gætu 
gjört þetta á þann hátt, að hvort fjelag kysi þrjá 

menn í stjórn eöa fraitikvæmdarnefnd, þá sem því 
litist vitrastir, giftusamlegastir og ötulastir. Mætti 
einn vera úr flokki hinna ýngri manna, student, sem 
ekki heföi tekiö próf, einn úngur kandídat og einn 
eldri ráöinn og vitur borgari. Nefndir þessar ynnu i 
samfjelagi, skiptu störfum milli manna, sem fúsir væru 
aö starfa í þessa átt, og raöaöi þannig niður fyrir- 
lestrunum aö helst væri einginn landshluti eftirskilinn 
á ári hverju. Ef unnt væri, ætti að halda fyrirlestur 
í hverri sókn. 

Til þess að geta betur tryggt sjer, að efni fyrir- 
lestranna væri gott eða boðlegt, ætti stjórnin að 
heimta efnisyfirlit hvers fyrirlesturs og mætti þá vísa 
þeim á bug, sem að áliti nefndarinnar væru efasamir. 
Á þennan hátt mætti bæta talsvert úr vandkvæðunum 
við það, að úngir menn og lítt reyndir hef ðu starfið 
á hendi. Auk þess, sem fyr er talið, bæri stjórninni 
að annast um það, að húsnæði fengist, að fyrirlestr- 
arnir væru hæfilega auglýstir, hvert efni væri, hver 
ræðumaður, hvar og hvenær ofl. 
Ársrit. 

Ef nokkuð gæti orðið úr framkvæmdum í þá átt, 
sem jeg hef lýst, þá er sennilegast að flestir bestu 
mennta- og framfaramenn vorir tækju þátt í starfinu. 
Fjöldi fyrirlestranna mundi verða svo góður og vel 
úr garði gjör, að sjálfsagt væri að láta prenta úrvalið. 

Við þaö fengist efni í stærra eöa miiina ársrit, sem 
aö líkindum seldist vel og ef til viU gæti oröið hreif- 
íngunni fjármunalegur styrkur. Bestu fyrirlestramir 
kæmu þannig fyrir augu almenníngs í staö þess aö 
vera þeim einum kunnir, er á þá heyröu. Ef til viU 
væri enn haganlegra að gefa fyrirlestrana út sem 
sjerstök smáhefti, einn fyrirlestur í hefti. Gæti þá 
hver keypt þaö, sem viö hans hæfi væri. 

Fasta stefnu 
annaö en það aö vekja og fræöa getur varla veriö 
að tala um í byrjun. Pegar fram í sækti, reynslan 
fengist og stjórnirnar yxu í »visku og náö«, þá 
mundu myndast smám saman vissar megfinreglur, sem 
jafnaðarlega væru hafðar fyrir augum. Benda má 
þannig á eina sjálfsagöa, þá að segja það eitt, sem 
víst er og áreiöanlegt, og hætta sjer ekki í fyrirlestr- 
unum út í það, sem miklum vafa er undirorpið, dag- 
legt pólítiskt þref ofl. Fyrirlestrarnir þyrftu að fá það 
orð, að þar væri sannleikurinn sagður, en ekki rángar 
tilgátur um efasöm efni, það að minnsta kosti sögð 

tilgáta, sem tilgáta er «. 

Petta er aðalkaflinn úr brjefi Guðm. læknis 
Hannessonar. Kunnum honum fyrst þakkir fyrir þann 
áhuga, er hann nú sem áður hefur sýnt, og lítum 
svo á mál það, er hann hefur þannig beint til vor. 
Pað kunna nú að vera skiptar skoðanir um, hvernig 

vjer lítum á málið og hvað vjer getum gjört í því; 
jeg ætla mjer aðeins í fám orðum að lýsa skoðun 
minni. 

Pað er auðsjeð á brjefi Guðm. læknis, að hann 
hefur gagnhugsað málið og er kunnugur hretfíngunni 
og mjer virðist svo sem sú aðferð, er hann bendir á, 
sje nú í stað hin eina mögulega. Um fasta kennslu á 
fleiri stöðum samtimis og í samhángandi fyrirlestrum 
getur varla verið að ræiða; strjálbyggð landsins er 
of mikil til þess, áheyrendatalan of lítil en tilkostn- 
aðurinn of mikiU; þyrfti þá að launa sjerstaka kenn- 
ara sitt á hverjum staðnum, en hvaðan ætti það kaup 
að koma. Umgángskennsla er líklegri, því þá þyrfti 
aðeins að launa fáa menn og borga ferðakostnað 
þeirra, en hún kæmi þó líklegast ekki að fuUu haldi, því 
ekki gætu þessir fáu menn verið alstaðar nálægir 
nje heldur talað um allt það, er menn helst mundu 
kjósa. Hin brjeflega kennsla og heimalesturinn er 
hvorttveggja erfitt í bráð, þó það kynni er til 
lengdar Ijeti að verða heppilegasta fyrirkomulagið á 
Islandi sakir strjálbyggðarinnar. En heimalestur er 
enn lítt mögulegur af þeirri ástæðu, að bækur þær, 
er brúka þyrfti, eru flestar ósamdar, og á hinn bóg- 
inn þyrftu þá þeir menn, er gæfu sig að þessari 
brjeflegu fræðslu, líka kaup. Og hvaðan ætti það 
fje að koma? Mundi alþíngi tilleiðanlegt til að leggja 

svo sem 5000 kr. í sölurnar á ári hverju til viðgángs 
hreifíngunni, því minna mundi varla nægja handa svo 
sem 4 mönnum úr höfuögreinum vísindanna, og þyrfti 
cnda meira, ef þeir gætu ekkert annað stundað. Pað 
væri gleðilegt, ef alþíngi vildi leggja þetta til, en 
best er að byggja ekki vonir sínar á því. Pá er fyrst 
um sinn tillaga Guðm. læknis sú, er helst kynni áð 
takast. En við hana er þó ýmislegt að athuga. 
Skyldi hinir lærðu menn vera fáanlegir til að halda 
þessa fyrirlestra, eða mundu þeir margir hverjir vera 
svo stæltir á svellinu, aö þeim vœri treystandi til 
þess? Jeg hygg nú, að hverjum þeim manni, sem 
nokkur ár hefur verið stúdent og hefur haft einhvern 
andlegan áhuga, að honum væri ætlandi að geta frætt 
alþýðumanninn að einhverju leyti, og þá einkum um 
efni úr sjálfs síns námi. En allflesta skortir að lík- 
indum löngun og vilja til þess, og það er hann, sem 
þarf að hvetja. Jeg dreg nú dæmi af oss, náms- 
mönnum hjer í Höfn. Peir mundu flestir berja því við, 
að bæði lángi þá nú ekki til þessa, og svo dragi það 
tímann frá námi þeirra. Lystina mætti nú örva ef 
til viU með einhverju móti, en um það síðar ; hitt er hje- 
gilja ein, að það dragi svo mjög frá náminu, þvi bæöi 
er nú það, að margfalt meiri tími fer hjá mörgum í 
svo kallaðan slæpíngsskap, og annaö hitt, að þaö er 
til góðs eins, ef menn nenna að setja skipulega fram 

hugsanif sínar og annara, jeg tala nú -ekki um, ef 
þaö, eins og oft mundi verða, væri efni úr eigin 
námi; vjer mundum vinna það eitt á því aö kunna 
einmitt það efni best til prófsins. Og ffer þá sumar- 
vistin heima í annað þarfara, en þó henni sje eytt 
til svo góös að glæða einhverja týru í hugskoti ein- 
hvers alþýöumannsins? Paö er aöeins einn annmarki 
á því, að stúdentar hjeöan, eins og nú er ástatt, geti 
haldið fyrirlestra í sumarvist sinni heima, og það eru 
þau fyrirmæli, að þeir skuli helst fara heim á öðru 
sumri eftir stúdentspróf, því þá eru flestir enn svo 
úngir og innantómir, aö þeim er naumast ætlandi að 
geta samið góðan og gagnlegan fyrirlestur, hinn and- 
legi forði þeirra er þá varla orðinn svo stór, að þeir 
geti miðlað öðrum. Pessu ákvæði um heimferð stú- 
denta þarf því að fá breytt, eigi það ekki að verða 
þrándur í götu fyrir hluttöku vorri í þessu máli. En 
setjum svo, aö það sje fengið, hveraig á þá að örva 
lyst hinna eldri stiidenta til þess að halda í leiðáng- 
iirinn? Pví er nú svo varið, aö fár eöa einginn 
sækist eftir því, sem öllum er velkomið, en sje til 
•einhvers að vinna, eru vanalega fleiri en einn í boöi. 
Pað þyrfti því að gefa éinhverja þóknun fyrir að halda 
þessa fyrirlestra. Jeg tek til dæmis uppgjöf á far- 
gjaldi og jeg tala nú ekki um, ef uhnt væri aö auk 
að greiöa svolitla upphæð upp í annan fcrðakostnað. 

Paö drægi, er jeg viss um, margan manninn. En 
því yrði þá að vera svo fyrir komið, að þeir eiiiir 
hlytu þessi kjör, er hjeldu þessa fyrirlestra, og að 
þau væru því betri, því fleiri sem fyrirlestrarnir væru; 
væri sæmilegur ferðabaggi að hafa svo sem þrjá fyrir- 
lestra í fórum sínum. A hinn bóginn þyrfti þá að 
vera tryggíng fyrir því, að fyrirlestrarnir væru vel 
úr garði gjörðir, og ættu þeir helst að vera samdir 
fyrirfram og sýndir nefnd þeirri, er Guðm. læknir 
leggur til að kjósa skuli. Nefndin ætti þá að hafa 
vald á að bjóða mönnum kjör þau, er jeg nefndi, og 
svo að einginn svíkist úr leik, ætti hún að boöa 
komu hans á prenti, hvar, hvenær og hvers efnis 
hann hefði lofað að halda fyrirlestra. Til þess menn 
skirrist nú ekki skilyrðin, ætti á annan veg ívilnun 
sú í ferðakostnaði, er í boði væri, að vera heldur 
rifleg, en á hinn bóginn kröfurnar ekki of miklar. 
iMesta áherslu yrði að leggja á það, að fyrirlestrarnir 
væru áreiðanlegir, Ijósir og skilmerkilega samdir, 
svo öllum væri vorkunnarlaust að skilja. þá. Væri 
og æskilegt, að fyrirlestrarnir væru fleiri en einn, ef 
efnið væri stórt, og að á undan fyrirlestrinum færi 
leiðarvísir sá, sem áður er um getið, en viðræöu- 
stund væri höfð á eftir; með því einu mótinu má 
búast við, að fræðslan komi að fuUum notum. 

En hvernig myndu viðtökurnar verða heima, hvar 

mundu húsakynni fáanleg, og hvenær skyldu fyrir- 
lestrar þessir haldnir? 

Jeg þekki ekki alþýöu manna heima nema á 
stöku stað, helst við sjóinn, og jeg efa, að þeir muni 
svo sólgnir í andlega fræðslu, nema ef vera skyldi 
til að sefa forvitni sína. Til sveita mun námfysi 
meiri, en þaö þekki jeg ekki. Pó er allt undir því 
komið, ef eitthvað á úr þessu að verða, að einmitt 
alþýðumaðurinn sjálfur sýni mikinn áhuga og sje 
hvatamaður hreifingarinnar hvar á landi sem er, því 
frá alþýðumanninum eiga einmitt óskirnar um efni 
og innihald fræðslunnar að koma fyrst í Ijós, og fái 
tilraunin ekki góðan byr af hálfu alþýðu, er hún að 
sjálfsögðu um koll keyrö, 

En þá eru húsakynnin og staðirnir. Guðm. 
læknir leggur það til að fá kirkjurnar. Pessi uppá- 
stúnga er eftir vorum högum viturleg, en hverju 
mundi kirkjustjómin svara. Jeg gæti hugsað mjer, 
að kirkjurnar yrðu lánaðar með því móti að lagt 
væri haft á mál manna. Pað mætti liggja fjarri 
öUum trúardeilum, og þó hygg jeg helst, að prestum 
þætti t. d. margt í náttúrufræðinni miður frambæri- 
legt á þeim helga stað. Oskandi væri, að íslenska 
kirkjustjómin væri svo frjálslynd að leyfa þetta; 
eingum fyrirlestrarmanni mundi detta í hug að meiða 
tilfinníngu manna með svæsnum orðum í garð trúar- 

7* 

innar, einmitt á þeim staö, en á hinn bóginn mætti 
heldur ekki vera neitt haft á máli manna, en allt 
yröi aö álítast sem frjálst orð af frjálsum vörum. 
Vjer þurfum þó varla aö gjöra því á fæturna fyrst 
um sinn, að nota þuríi kirkjurnar, því ekki mun fyrst 
í stað reynt að koma á reglubundinni fræðslu nema 
í kauptúnum og þar sém fjölmennast er til sveita og 
annaðhvort samkomuhús eða þínghús. 

Fengjust kirkjurnar og enda hvort sem er, yrði 
líUegast að halda fyrirlestrana á sunnudögum eftir 
messu. Annan tíma hafa menn naumast aflögu á 
sumrin frá vinnu sinni, og til sveita eru kirkjugöngur 
eina tækifærið, er menn koma almennt saman. I 
kaupstöðum er öðru máli að gegna og mætti halda 
þar fyrirlestrana eftir vild og að kvöldi dags, er 
menn væru hættir vinnu sinni. Alveg er jeg viss 
um, að fyrirlestrar þessir yrðu, þegar fram í sækti, 
alþýðu manna að þeirri lífsnauðsyn, er þeír mættu 
ekki án vera, en mikið er þó komið undir, að fyrir- 
lestrarmaður sje fjörugur í anda og ræður hans vel 
valdar að efni. 

Hvernig eigum vjer þá að stíga fyrstu skrefin. 
Hyggilegast þykir mjer að byggja hvorki vonir sínar 
á alþíngi nje kirkjustjórn Islands. Menn ættu að 
bindast frjálsum samtökum um þetta um land allt 
og tengja það við eitthvert fjelag eins og t. d. 

»Pjóðvinafjelagið«, það ætti að gjöra þessa al- 
þýðufræðslu að aðaltakmarki sínu, ætti að fá menn 
til að halda fyrirlestrana og prenta þá, er álitust 
bestir; það ætti að geta komið í stað ársrita þess. 
En ekki væri fjelagið einhlítt. Pað þyrfti að hafa 
kennsluráð í Reýkjavík, er hefði ýfirumsjón með 
allri fræðslunni og heimtaði tryggíngu fyrir því, að 
úr henni yrði einginn hjegómi, og best væri að hafa 
fyrirlestrana færri, en vera vandari í vali sínu á 
ræðumönnum. Jeg trui ekki, að þessi allsherjarfræðsla, 
er Guðm. læknir gerir sjer von um, geti ekki þrifist 
á íslandi eins og annars staðar. Pað þarf valda menn. 
Annars skal jeg ekki frekar fjölyrða um þetta 
mál. Jeg álít að stúdentafjelögin eigi að gera fyrstu 
gángskör að, að hrinda hreifíngunni á stað og koma 
henni vel fyrir, en þá má nákvæmar ræða hin ein- 
stöku atriði í fyrirkomulagi hennar. Hinn nafnkunni 
landi vor, Eiríkur meistari Magnússon, hefur sent oss 
brjef og bæklíng máli •þessu viðvíkjandi. Hefði mjer 
þótt tilhlýðilegt að birta brjefið hjer með því öðru, er 
fram hefur komið í málinu, en vegna rúmleysis er það 
ekki hægt. Að lokum vil jeg geta þess, að jeg sakir 
prófanna minna nú hef að mestu verið málpípa ann- 
ara, en dregið það saman á einn stað, er jeg álít, 
að gæti orðið málinu að gagni. 

Agúst Bjarnason 

Nokkur fomgrísk kvæði. 

Þýdd úr frummálinu. 



SEIÐKONURNAR. 

Eftir Peokritos. 

Efni kvæðisins. — Símaiþa hefur fengið ást á Delfis og 
heppnast að ná ástum hans. Gengur það allt vel um hríð, en 
svo fer Delfis að hætta komum sínum til hennar og hún fær pata 
af þvi, að hann elski aðra. Símaiþa eíiir þá að honum seið til 
þess að ná ástuqj hans aftur. Með þernu sinni, Þestýlis, ferhún 
um nótt út fyrir borgina og sest þar að á krossgötum. Túngl 
skín í heiði. Hún kveikir upp eld og setur skál yfir; þar sýður 
hún töfragrösin og býr til ástadrykk úr salamöndrum. Hún hefur 
töfrafugl með sjer og bindur hann við eirhjól. Þegar fuglinn 
hreifist snýst hjólið, og við hvern snúníng töírahjólsins á Delfis 
að dragast nær hjarta hennar. Hún ákallar Selenu, mánadísina, 
sjer til hjálpar og kýngisgyðjuna HekÖtu, og þykist finna návist 
hennar. Margt fremur hún til að magna seiðinn og loks sendir 
hún I*estýlis á stað með töfragrös til að kreista þau við dyrastaf 
húss þess, er Delfis býr í. Þegar ambáttin er farin, fer hún að 
rifja upp fyrir sjer harma sína og segir frá öUum samvistum sín- 
dm við Delfis. Hún ákallar Selenu og biður hana að heyra um 
ástir sínar og hjálpa sjer. Hún verður ákafari og ákafari og 
hótar að drepa Delfis, ef seiðurinn hrífi ekki. Endár kvæðið með 
hátíðlegri kveðju til mánadísarinnar. 

1 estýlis, komdu meö kyngigrösin smá! 
Lárviöargreinarnar láttu mig íá! 
Hnýttu svo þræðinum, þræöinum rauða, 
um skálina bálinu blikandi á! 
Pann sem jeg elska og ángrar minn huga 
ætla' eg með töfrum að fjötra og buga. 

I tólf daga hefur hann, það henti ei fyr, 
heim til mín ei komið og knúið mínar dyr; 
hvort hann sje lifandi, hvort hann sje dáinn, 
um það hið harmþrúngna hjarta mitt spyr; 
eða ætli hans hverfula ást muni reika 
til annara kvenna og blíðu og leika? 

A morgun í býti jeg að finna hann fer 

í fimleikaskálanutn hans Tímagets hjer 

til þess að sjá hann og til þess að ávíta' hann 

fyrir það böl, sem hann bakaði mjer. 

Við mig skal jeg binda* hann með mögnuðum seiðum! 

Mánadís, skín þú á bjarthimnaleiðum ! 

Jeg kalla' á þig, friðsæla, draumhýra dís! 
Hekata, þig líka til hjálpar jeg kýs! 
Töfranna drottníng, töfranna drottníng, 
heyr mína bæn og úr húminu rís! 

* ■ - 

Nötra og skjálfa þá hundar, er heyra 
aö heldur þú fram yfir grafir og dreyra. 

Sæl vertu Hekata, myrkra drottníng dýr! 
Hjálpa mjer að ná því er hugann ei flýr! 
Magnaðu seiðinn, magnaðu seiðinn, 
magnaðu kraftinn, sem í grösunum býr! 
Gjörðu ei daufari grösin mín styrku 
en guUhærðrar Perímedu, Medeu' og Kirku^). 
Töfrafugl, dragðu' hann, dragðu' hann heim til mm^ 
sveininn minn hinn dýra, dragðu' hann heim til mín { 

Byggkornum strái' jeg fyrst á bálið skæra þá; 

láttu kornin, Pestýlis, logana á! 

Hvað ertu' að hugsa, þú ambáttin arma? 

Ertu líka' 'að hæða mig, helvísk og flá? 

Segðu' er þú stráir — það styrkja skal meinin — : 

»Nú strái jeg, Delfis, á hold þitt og beinin!« 
Töfrafugl, dragðu' hann, dragðu' hann heim til mín, 
sveininn minn hinn dýra, dragðu' hann heim til mín ! 

Delfis mig ángraði' og Delfis skal ei rótt, 
jeg seiði' hann með lárgfein, er jeg legg á bálið hljótt; 
eins og hún funaði, eins og hún brakaði, 
öskulaus brann og var horfin syo fljótt, 

^) Nafnkunnar grískar seiðkonur. 

þannig skulu' um Delfis íogarnir leika, 

læsa sig og brenna holdiö hiö veika. 
Töfrafugl, dragðu' hann, dragðu' hann heim til mm, 
sveininn minn hinn dýra, dragðu' hann heim til mín ! 

Sem vaxmynd þessa' eg bræði með bálefldum seiö, 

bráðni' af ást hann Delfis frá Myndos um leið; 

sem eirhjólið þýtur, sem eirhjólið þýtur, 

er Afrodíta^) snýr því, fögur og heið, 

þannig hann snúist frá þóttanum sínum, 

þeytist í skyndi að húsdyrum mínum. 

Töfrafugl, dragðu' hann, dragðu' hann heim til mín, 
sveininn minn hinn dýra, dragðu' hann heim til mín!' 

Smælkinu Artemis*) þrúðvöld fórna' eg þjer, 

þú mátt hræra stálið og allt, hvað hart sem er. — 

Pestýlis, heyrirðu! Pestýlis heyrirðu! 

Ýlfi-ar í borginni hundanna her! 

Nú mun gyðjan kýngisríka' um krossgötur bruna, 

klíngjandi eirbumbu fljótt láttu duna. 

Töfrafugl, dragðu' hann, dragðu' hann heim til mín, 
sveininn minn hinn dýra, dragðu' hann heim til mín! 



^) Ástagyðjan gríska. 

2) Veiðigyðja; hjer eins og oft á síðari öldum skoðuð sem 
Mánadís = Selena, sem líka var dýrkuð af seiðmönnum. 

Pögnuð er aldan, er þeysti mót strönd, 

þagnaöir vindar, er bljesu yfir lönd, 

aldregi þagnar, aldregi þagnar 

ástin í brjóstinu' er brennir naína önd. 

Af ást til hans brenn jeg, þess eina' er mig vældi 

og ekki mjer kvæntist, en glapti (^ tældi. 

Töfrafugl, dragöu' hann, dragöu' hann heim til mín, 
sveininn minn hinn dýra, dragðu' hann heim til mín ! 

Prisvar færi' eg dreypifórn og þrisvar segi' um leið — 
bænheyr mig drottníngin himnanna heið — : 
Hvort sem hann hvílir hjá mey eða manni 
gleymi' hann þeim ástum við öflugan seið; 
gleymi, sem Peseifur gleyma nam foröum 
gullhærðri Aríöðnu á Díeyjarstorðum^). 

Töfrafugl, dragðu' hann, dragðu' hann heim til mín, 
sveininn minn hinn dýra, dragðu' hann heim til mín ! 

Astagras mun vaxa hjá Arkadaþjóð, 
í öUum er bragða það funa mun blóð. 



^) Peseifur konúngsson frá Aþenuborg drap óvættinn Míno- 
tauros í völundarhúsinu á Kríí; komst hann inn og út aftur með 
hjálp Aríöðnu konúngsdóttur, er hafði fengið ást á honum. Flutti 
hann hana heim með sjer, en á leiðinni skildi hann hana eftir 
sofandi á Díey. Vínguðinn Díonýsos sá hana þar og kvæntist 
henni síðar. Sbr. StoU bls. 189—190. 

folarnir stökkva og hryssumar hlaupa 

hamslausar af losta um reginf jallaslóö ; 

þannig vildi' eg Delfis líta hlaupandi, hylltan 

heim til míh úr fimleikaskálanum trylltan. 

Töfrafugl, dragöu' hann, dragðu' hann heim til mín, 
sveinínn minn hinn dýra, dragðu' hann heim til mín I 

Skúfínn, sem af kápunni' hans Delfisar datt, 

sundur jeg reiti á seiðbálið glatt. 

Vei mjerl Eros, þú ástguðinn bölvaði, 

því til að bana mjer brunarðu hratt? 

Pví beistu þig fastan sem blóðsugu' á hjarta 

og blóðið mitt sýgur, hið heita og svarta? 

Töfrafugl, dragðu' hann, dragðu' hann heim til mín, 
sveininn minn hinn dýra, dragðu' hann heim til mín! 

Ur salamöndrum ástadrykk brugga' eg og bý, 
gef honum á morgun og geði hans sný; 
Pestýlis, tak þessi töfragrös og kreistu þau 
við dyrastaf hússins, sem Delfis býr í; 
skirptu um leið — nú á tímann jeg treysti — 
og tautaðu: »DeIfis, jeg beinin þín kreisti!« 

Töfrafugl, dragðu' hann, dragðu' hann heim til mín, 
sveininn minn hinn dýra, dragðu' hann heim til min 1 

Nú er hún farin og tíú. er jeg ein — 
hvernig skal jeg harma mitt hjartans mein? 

Hvar skal jeg byrja? Hver mjer það veitti? 

Hvernig læstist eldurinn um hold mitt og bein? 

Pað var á skrúögöngunni skrautlegu, er sprundin 

skunduöu meö körfur í Artemislundihn^), 

Par var hún Anaxó Eubúlosdóttir, 

ógurleg Ijónsynja og vinidýragnóttir. 
Heyröu nú Selena, drottníngin dýr, 
hvaðan kom ástin sem í brjósti mjer býr. 

Prakverska barnfóstran Peukarídas hjá 
grannkona mín sáluga, sagöi mjer frá, 
bað mig að fylgja sjer, bað mig að koma 
og skniðgönguna heilögu horfa svo á. 
Vesalíngs jeg! Og svo fór jeg í fínum 
fallega, dragsíða kyrtlinum mínum; 
glitofnu kápuna' hennar Klearistu' eg lagði 
um klæðin mín ysta og fylgdi' henni aö bragði. 
Heyrðu nú Selena, drottníngin dýr, 
hvaðan kom ástin, sem í brjósti mjer býr. 

Pegar við gengum um götuna hjá 
húsinu' hans Lýkóns, mjer litið var á 



^) Slíkar skrúðgöngur voru altíðar hjá Grikkjum til heiðurs 
guðunum. Úngar meyjar af göfugum ættum báru körfur á höfð- 
um sjer með fómargjöfum. Dýrin, sem fóma átti, voru Ifka leidd 
með í göngunni. Konúngarair í hinum grísku ríkjum á Egyfta- 
landi og Sikiley gjörðu sh'kt allt mjög skrautlega úr garði. 

Delfis og Eudamippos ; úti á strætinu 
gengu þeir saman svo glæstir aö sjá; 
meir mundu brjóst þeirra skínandi skarta 
en skiniö þitt, Selena, fagra og bjarta; 
frá fimleika hjeldu þeir heilnæmu striti, 
á hárdun á vánga brá guUroðaliti. 
Heyröu nú Selena, drottníngin dýr, 
hvaðan kom ástin, sem í brjósti mjer býr. 

Pegar jeg sá hann jeg þegar varö óð, 
þegar læstist ástin um hold mitt og blóð, . 
fegurð mín bliknaði, fölnaði' eg auma, 
um skrúðgönguna hirti' ei hið fársjúka fljóð; 
ekki veit jeg hvernig jeg heim komst um síðir, 
hröktu mig visnandi sjúkdómar stríðir; 
dagana lá jeg svo tíu að mjer taldist 
og tíu lá jeg nætur í rúminu' og kvaldist. 
Heyrðu nú Selena, drottníngin dýr, 
hvaðan kom ástin, sem í brjósti mjer býr. 

Falla tók af höfðinu hárið mitt sítt, 

hörundið oftlega gulnaði hvítt, 

skjótt varð jeg ekkert nema skinnið og beinin; 

ástin mig kvaldi og ángraöi strítt. 

Hver er sú Sjeiðkona', er heim jeg ei sótti,, 

er hugði' fig að vinna* hann með töfranna þrótti? 



gtzedbyGoOgle 



110 

Ekkert gat mjer hjálpaö, ekkert veitt mjer yndi — 
og áfram leiö tíminn og flýöi í skyndi. 
Heyröu nú Selena, drottníngin dýr, 
hvaðan kom ástin, sem í brjósti mjer býr. 

Pernu minni seinast jeg sagöi frá því: 
»Finndu ráð við brunanum brjóstinu í, 
Pestýlis! Sveininum mæra frá Myndos 
alla mig gefur nú ástin svo hlý; 
veittu' honum fyrirsát, finna hann skaltu, 
til fimleikaskálans hans Tímagets haltu, 
til leika þar innt hann oftlega mun vitja 
og oft er honum Ijúft að hvílast þar og sitjac. 
Heyröu nú Selena, drcttníngin dýr, 
hvaðan kom ástin, sem í brjósti mjer býr. 

»Sjáirðu þá, að einn hann þar er, 
bentu' honum hægt og hljóðlega' að þjer, 
segðu' honum, segðu' honum Simaiþa vilji 
finna' hann í skyndi og fylgdu' honum hjer!« 
Pannig jeg mælti, en hún fór og mjer færði 
hinn fagurleita Delfis, er hjarta mitt særði; 
lágt heyrði jeg skóhljóð er Ijettum á fæti 
leið hann yfir þröskuldinn utan frá stræti. 
Heyrðu nti Selena, drottníngin dýr, 
hvaðan kom ástin, sem í bijósti mjer býr. 



gtzedbyGoOgle 



111 

ískaldur hroUur fór um mig um stund, 
af enni rann svitinn sem döggin á grund, 
jeg gat ekki talaö, já trauöla sem börnin 
viö hjartkæra móður sína hjala í blund; 
hvítnaöi' og stirðnaöi hörundið mjuka, 
bvíldi' eg sem vaxmynd með öndina sjúka; 
til mín leit sveinninn hinn svikuli' í lundu, 
svo leit hann niður og starði á grundu. 
Heyrðu nú Selena, drottníngin dýr, 
hvaðan kom ástin, sem í brjósti mjer býr. 

I legubekkinn settist hann og sagði um leið: 

>Sigrað mig hefurðu, vina mín heið, 

fram úr mjer hljópstu og fljótari varstu, 

fljótari' að renna ástanna skeið; 

líkt og jeg hljóp fram úr Fílínosi fríða 

fram úr mjer hljópstu, Símaiþa blíða, 

fyrri varstu' að bjóða og fyrri að veita, 

fyrri en jeg til að koma og leita«. 
Heyrðu nú Selena, drottníngin dýr, 
hvaðan kom ástin, sem í brjósti mjer býr. 

>Hefðirðu' ekki boðið mjer, þá hefði jeg komið þó, 
það sver jeg við ástina', er ei mjer gefur ró, 
með þremur eða fjórum hefði eg kunníngjum komið 
um kvöldið er myrkri á göturnar sló; 

boriö jeg hefði í barminum mætu 
Bakkosargjöfina, eplin hin sætu^), 
meö Héraklesi vígðan hvítiasparsveiginn*) 
á höföi meö purpufaböndunum dreginn*. 
Heyrðu nú Selena, drottníngin dýr, 
hvaöán kom ástin, sem í brjósti mjer býr. 

»Heföirðu sinnt mjer, ó sæll var jeg þá, — 
menn kalls^ mig þó fráan og fagran að sjá, — 
hef ðirðu. kysst mig, ó hef ðiröu kysst mig, 
ánægður hefði jeg haldið 'þjer frá; 
en hefðirðu burtu mjer hrundið og þokað 
og hurðinni með slagbröndum fastlega lokað, 
komið jeg hefði með kyndlana skæra 
og komið með axir að brjótást til þín kæra«. 
Heyrðu nú Selena, drottníngin dýr, 
hvaðan kom ástin, sem í brjósti mjer býr. 

»Astadís heilagri inna þakkir ber, 
og næst á eftir ástadís, ástmeyja, þjer; . 
hálfbrenndan dróstu mig úr bálinu bjarta 
er bauðstu mjer að koma og finna þig hjer; 



^) Að, gefa úngrí stúlku epli þýddi hjá Gríkkjum hið sama 
sem að tjá henni ást sfna. Bakkosi voru aldinin líka helguð. — 
•) Herakles var vemdarguð fimleikamanna og báru þeir því oft 
sveig af trje því sem honum var helgað. . 

heitur og brennandi' er Erosar^) eldur, 
oftlega' hann skærari bálinu veldur 
bæöi hjá höldum og hýrlegum meyjum 
en Hefaistos*) sjálfur á Líparaeyjum')«. 
Heyrðu nú Selena, drottníngin dýr, 
hvaðan kom ástin, sem í brjósti mjer býr. 

>Hin æðandi þrá spillir úngmeyjar frið, 
— þýtur hún aö heiman og þolir ei við — 
og nýgifta fljóösins, sem nýlega' er risið 
lir sænginni volgri fiá hollvinar hliðc 
Pannig hann talaði; jeg trúði að bragði, 
tók í hans hönd og í rúmið mig lagði 
mjúka og hann síðan hlið mína við. 

Vermdist nú hörund við hörund þar fljótt, 
heitara' í framan nú varö okkur skjótt, 
blíðlega hvísluöum, hjöluöum saman 
hljóðlega' og þýtt þessa indælu nótt. 
Ekki skal fleiri' um það oröunum fariö, 
unnum við það sem aö mest er í varið, 
Selena kær, og oss svöluðum ótt. 



^) Eros, ástaguð Grikkja. — ^) Hefaistos, eldguð og smíða- 
guð. — *) Á Líparaeyjum eru eldfjöU mikil; undir þeim var sögð 
smiðja Hefaistosar og átti eldurinn að stafa af því. 

8 

Pángað til í gær hann ei gjörði mót mjer, 
aldrei jeg hann lastaöi nje Hkaöi* hann ver; 
en núna í morgun þá kom til mín kona, 
móöir þeirra Sámseyjarsystránna hjer; 
Melixóar og hennar fílistu fríðu, 
sem fallega leikur á pípurnar þíöu; 
frjett hún mjer sagði, sem ógurleg er. 

Drógu þá hestar upp á himininn blá 

rósfíngraöa Eós^) úthafi frá — 

margt sagði hún annað, en mest var þó þetta, 

að Delfis, hann ángraði elska og þrá; 

hvort að það væri nú sveinn eða svanni 

sem að hann elskaði', hún vissi* ei með granni^ 

en svo mikið kunni* hún að segja mjer frá. 

Vínið í gærkvöld í veislunni hjer 

óblandað*) hafði hann æ handa sjer, 

drakk svo þess minni, er hann ákafast elskaði, 

æddi svo burtu, og guð veit hvað hann fer. 

Dyr hennar, er ynni hann með ástina stríða, 

ætla hann sagðist með blómsveigum skrýða. — 

Sannsögul er konan, sagði hún þetta mjer. 



*) Eós er gyðja morgunroðans. — ^) Grikkir drukku vana- 
lega vín sem blandað var vatni. 

Daglega' hann mig þrisvar og fjórum sinnum fann, 

olíubaukinn^) hans oft jeg geyma vann, 

tólf daga lánga, tólf daga lánga, 

komið hann hefur ei heim i minn rann. 

Ætli hann burtu til annarar sveimi, 

ætli' hann viö nýju faömlögin gleymi 

mjer, sem hann glapti, sem enn honum ann? 

Meö seiönum mun jeg binda þig; búiröu mjer 

enn meiri sorgir, þá segi jeg þjer, 

þá skaltu berja aö Hadesarhliðum^) — 

við örlaganornirnar sjálfar það jeg sver. 

Kröftug á jeg grösin í kistunni minni, 

kannske þau vinni á æskunni þinni, 

jeg keypti þau af assýrska karlinum hjer. 

Skinandi fákunum haltu nú heim, 
hugglaöa drottníng í úthafsins geim; 
ber jeg sem áður, ber jeg sem áöur 
ástríður mínar og uni með þeim. 
Vertu nú sæl, þú Selena glaða, 
sælar þið stjörnur, er vagninum hraða 
næturinnar friðsælu fylgið á sveim. 



*) Við fimleikaæfíngar, einkum glímur, voru Grikkir berir og 
smurðu síh: þá alla með viðarolíu til að.vera mýkri og sleipari 
átöku fyrir mótstöðumanninn. — *) Hades var guð dauðra ríkis 
i undirheimum. 

S* 

AMARYLLIS 

eöa Kveldlokkur geitsmalans. 

Eftir Peokrttos (Id. 3). 

Astljóöin flyt jeg nú Amaryllis minni en úti um hlíöar 

geitumar mínar svo fráar og fríöar 
eru á beit og eftir þeim Títýros ætlar að líta — 

Títýros, Ijúfurinn, láttu þær rólega bíta. 

Láttu þær halda að lindinni hjer og hann Líbýu-Móra 

graöhafurinn þann gulleita, stóra, 
stattu* ekki of nærri* honum strákur minn, svo hann 

stángi þig ekki, 

vís er hann til þess ef nokkuð þrælinn jeg þekki — . 

Seg mjer af hverju, Amaryllis, aldrei þú á mig 

nú kallar, 

mig sem þó elskar þig meir en þær allar? 
Pví gægistu* ei oftar úr skútanum hjerna, skýlinu fríöa? 

Ertu þá farin aö hata mig, hjartað mitt blíöa? 

Er máske nefiö á mjer mi oröiö kubbslegt er nær 

þú það lítur 
eöa tranast fram hakan og tanngarður hvítur? 
Elsku hjartað mitt, ætlarðu aö láta mig ángrast 

og deyja, 
á jeg af harmi aö hengja mig, helkalda meyja? 

Líttu nú á, því aö hjer eru epli* er jeg hef þjer 

að færa, 
þau eru tíu, taktu þau kæra, 
öll jeg fjekk þau þars fá þau þú baöst mig, jeg 

fer þángaö líka 
á morgun og færi þjer aftur ávexti slíka. 

Lægöu í mjer blossann; nú brennur mitt hjarta; 

ó bara* aö jeg gæti 
býflugan oröið með suöandi kæti, 
þá skyldi' eg smjúga gegn bergfljettublööin og 

burknana græna 
inn í þinn helli, mín indæla ástmeyjan væna. 

Nú fyrst veit jeg hvað ástguöinn er, sem er öllum 

svo þiingur, 
sá hefur Ijónsynju sogið sem úngur, 
í eyöiskóg fóstrast af æöandi móöur öllum aö meini, 
hann sem að læsist um hold mitt og allt inn 

að beini. 

Fráneyga mærin mín kolbrúna, kletthörö viö kvöl- 

unum mínum 
gef þig aö, vef þig að geitsmala þínum, 
geitsmala þínum, svo kyssi hann þig kæra er af 

kærleik hann blossar^ 
ástin er sæt þó hún ekki sje meira en kossar. 

Bergfljettusveiginn er ber jeg til þín mín brúðurin mæta 

á jeg hann sundur í agnir að tæta? 
Amaryllis heyrðu og horf ðu nú á hve jeg hefi hann undiö 

með rósum og.ilmandi bláfjólum bundið. 

Aumúigja jeg, hvaö á jeg aö gjöra? Pú ansar 

mjer þeygi — 
jeg hendi af mjer kápunni' og í hafiö mjer fleygi, 
frá klettinum þar sem hann Olpis er aö síldtorfum 

úti' er að gæta, 
þar mun jeg deyja og fregnin mun kannske þig kæta. 

Svefngrasiö hárauöa er hjerna' eg um daginn á hand- 

legg mjer lagði 
og spurði hvort þú ynnir mjer, satt mjer þá sagði, 
þaö hvall ekkert í því er á það jeg sló en á arm- 

inum lá það 
hljóölaust og þurrt og var eins og visið aö sjá þaö^). 

Hún Grojó er spáir í sáldin hún sagði mjer sann- 

leikann ríka 

og Paraibatis, sú prettanorn, líka, 
hún sem töfragrös tínir, hún sagöi að jeg tærðist af ama 

og ástum til þín, en aö alveg þjer stæði á sama. 

*) Til að spá um ástir, lögðu menn svefngras á vinstri hand- 
legg og slóg^u svo flötum lófanum á það. Ef hvall í því, þótti 
það góðs merki. 

Tvíkiöja únggeit jeg ætlaöi þjer, en Eriþakis fríða, 
dóttir hans Mermnóns, hin blakkleita' og blíöa, 

biður mig um hana*, og best er hún fái þá bænina sína, 
fyrst aö þú hirðir ekkert um ástina mína. 

Par kipraðist eitthvað í auganu hægra á mjer — 

ætli jeg fái 
aftur að sjá hana', er elska eg og þrái? 
Hjer upp að furunni halla jeg mjer og hjer sýng 

jeg meira, 
úr stáli er hún ei, og því mun hún horfa og heyra. 

Hippomanes^) átti á hlaupi að keppa við hana er 

hann þráði, 
eplunum henti' hann og henni hann náði, 
en Atalanta hin þrautgóða, þegar hún sá hann þá 

þegar hún æstist, 
djúpt inn í brjóst hennar ástin hin æðandi læstist. 

Melampús*) spámaður hjarðir rak heim að heilögum 

grundum 
Pýlosar ofan úr Oþrýsfjallslundum, 



^) Hipporaanes bað hinnar fótfráu veiðimeyjar Atalöntu, en 
hún vildi aðeins giftast þeim er ynni hana á hlaupi. Afrodíta 
gaf Hippomanesi þá guUepli, og kastaði hann þeim fram fyrir 
Atalöntu, en hún laut eftir þeim og hægðist þá rásin, svo Hippo- 
manes vann. — *) Neleifur Pýloskonúngur vildi eingum gefa dóttur 

þvi hvildi síðan Bías viö barm hins broshýra fljóösins 
móður Alfesíboiu, ágæta jóösins. 

Sat yfir fjenu hann Adónis úngi uppi í hlíðum, 
Afrodíta sjálf kom með ástmálum blíðum — 

varð hún ekki óð af ástunum líka er iskaldan náinn 
vafði hún að brjósti sjer, ástgyöjan Adónis dáinn? 

Öfundsveröur er Endymion^) sem í eilífum blundi 

sefur og dreymir þá sælustu fundi, 
þó jeg öfunda lasíón*), mín ástvina meira, 

svo mikiö hlaut hann, að óvígöur einginn má heyra. — 

Mjer er illt i höfði; þú metur mig einskis, og meir 

sýng jeg eigi, 

niður i grasið jeg flötum mjer fleygi; 
ligg þar svo einn, uns úlfarnir sundur mig æðandi tæta, 

þaö mun þjer Ijúfara að líta en hunángiö sæta. 



sína nema þeim er gæti rekið nautahjarðir Ifiktosar ofan af Oþrýs- 
fjalli. Það gerði Melampús fyrir Bías bróður sinn, sem fjekk 
svo konúngsdóttur. — ^) sem Mánadísin heimsótti í hellinum á 
nóttu hverri og kyssti sofandi. — *) var ástvinur Demetrar akur- 
yrkjugyðjunnar, Var skýrt frá ástum þeirra í leyndarhelgi hennar. 



gitizedbyGoOgle 



m 



121 
KÓRSÖNGUR SKÝJADÍSA. 

Eftir Aristofanes. 
(»Ským« V. 275—290, 298—313). 

(Skýjadísír koma fram á leiksviðið; þær eru úngar meyjar með 
sleg^ið hár, sítt, glitrandi af regndropum). 

Erindi. 

Sveimandi, svífandi ský 
sýnum oss heimum í daggþrúngnum myndum, 
frá glitrandi úthafsins líðum nú lindum 

loftinu í 
skundum aö háfjalla skógþöktum tindum. 

Horfum svo lángt yfir land, 
lítum á akranna heilögu slóðir, 
áuöandi lækirnir líða þar hljóöir, 

lángt lit við sand 
þúhgt drynja brimsoUnu boöarnir óðir- 

Upphimins auga nú skín 
það ér aldregi þreytist, í blikandi Ijóma, 
leysutíl úr myrkskýja móöunnar dróma 

vort magn er ei dvín, 
horfum svo lángt yfir landanna blóma. 

Gagnerindi. 
Regnmeyjar, förum nú fljótt, 
förum til Aþenu glitrandi slóða, 

til Kekropsniöjanna^) karlmennskuþjóöa, 

kyrt þar og rótt 
viröa menn leyndardómshelgina') hljóöa. 

Musteri tekur þar mætt 
móti hinum vigðu á hátiöum dísa, 
hátt móti loftinu hofin þar rísa, 

hefur þau klætt 
þjóöin meö gjöfum, er guðrækni lýsa. 

Skrautlegir skarar um bæ 
í skrúðgöngu að ölturum guðanna fríðum 
heilagri fara með fórnunum blíðum 

fljetta þeim æ 
blómsveiga* í hita og blómsveiga í hríðum. 

En þegar vaknar þar vor 
vaknar þar indælust Bakkhosar kæti, 
hreimfögur, dillandi dansflokka læti 

dunandi spor, 
draumþrúnginn hljóðpípuhljómurinn sætí. 



^) Svo nefiidust Aþenumenn af Kekrops konúngi forföður 
sínum. — *) Hjer er átt við leyndarhelgina í Eleusis, til heiðurs 
akuryrkjugyðjunni Demeter og undirheimagyðjunniPersefóne, dóttur 
hennar. Auðvitað gátu aðeins þeir, sem sjerstaka vígslu höfðu 
hlotið, verið við leyndarhelgina, og hver sá, er sagði frá því, er 
þar fór fram týndi Mfinu. 

Sigfús Blöndal 

